Πρέβεζα: Eκτεταμένες παρεμβάσεις ασφαλτόστρωσης από το Δήμο Πρέβεζας Πρέβεζα: Eκτεταμένες παρεμβάσεις ασφαλτόστρωσης από το Δήμο Πρέβεζας | Epirusblog.gr | Ιωάννινα Ήπειρος Ελλάδα\nΠρέβεζα: Eκτεταμένες παρεμβάσεις ασφαλτόστρωσης από το Δήμο Πρέβεζας\nΥπεγράφη την περασμένη Πέμπτη μεταξύ του Δημάρχου Πρέβεζας κ. Νίκου Γεωργάκου και του Αναδόχου κ. Ηλία Κατσιμπόκη η σύμβαση για την κατασκευή του έργου «Οδοποιία Δήμου Πρέβεζας» προϋπολογισμού 280.000,00 €.\nΠρόκειται για εργασίες που βελτιώνουν τις οδούς και ουσιαστικά τα χαρακτηριστικά τους (γεωμετρικά στοιχεία, οριζοντιογραφικά και υψομετρικά χαρακτηριστικά, τεχνικά έργα, οδοστρωσία κτλ.) με σκοπό να βελτιωθεί η ασφάλεια, η προσβασιμότητα και οι συνθήκες κυκλοφορίας σε αυτές.\nΕπίσης στη σύμβαση περιλαμβάνεται η διαμόρφωση και διαπλάτυνση πεζοδρομίων με ηλεκτροφωτισμό σε οδούς εντός του αστικού ιστού για την ασφαλή κίνηση των πεζών και των ευπαθών ομάδων ΑΜΕΑ με λωρίδα όδευσης τυφλών.\nΤέλος θα γίνει ασφαλτόστρωση χωμάτινων οδών που έχουν υποστεί διάβρωση από το νερό με αποτέλεσμα να προκαλούν βλάβες στους τροχούς των οχημάτων και έντονο πρόβλημα σκόνης στις γειτονικές κατοικίες. Οι παρεμβάσεις περιλαμβάνουν οδούς στη Δ.Ε Πρέβεζας καθώς και στις Τοπικές Κοινότητες Μύτικα και Φλαμπούρων.\nΟ Δήμαρχος Πρέβεζας κ. Νίκος Γεωργάκος δήλωσε: «Το συγκεκριμένο έργο θα αναβαθμίσει σημαντικά οδούς που βρίσκονται σε κομβικά σημεία της πόλης όπως οι οδοί Μ.Μερκούρη και Μανοπούλου που θα αποκτήσουν νέα πεζοδρόμια, ηλεκτροφωτισμό αλλά και υποδομές για συνδημότες μας με κινητικά προβλήματα αλλά και απώλεια όρασης.\nΕπίσης στις περιοχές Αγ. Ειρήνης, ΚΤΕΟ, Υδραγωγείο κλπ. καθώς και σε Μύτικα και Φλάμπουρα θα πραγματοποιηθούν ασφαλτοστρώσεις σε οδούς που παρουσιάζουν σοβαρά προβλήματα δυσχεραίνοντας χρόνια τώρα την κυκλοφορία των οχημάτων αλλά και την καθημερινότητα των περίοικων.\nΟ Δήμος Πρέβεζας αναδεικνύει ως βασική του προτεραιότητα την βελτίωση της καθημερινότητας των πολιτών του καθώς και την μέριμνα για τους συμπολίτες μας που ανήκουν στην ευπαθή ομάδα των ΑΜΕΑ , διαμορφώνοντας σταδιακά δίκτυο ασφαλών προσβάσεων που θα διευκολύνουν τη διέλευσή τους στην πόλη».


Αντιδράσεις για τις εκκλήσεις οικογενειών που στέλνουν παιδιά για θεραπεία στο εξωτερικό - Νέα Κρήτη\nΑντιδράσεις για τις εκκλήσεις οικογενειών που στέλνουν παιδιά για θεραπεία στο εξωτερικό\nΗμερομηνία δημοσίευσης: 06/06/2016, 15:02\nΤελευταία ενημέρωση: 06/06/2016, 15:05\nΟι παρεμβάσεις αυτές, που πληθαίνουν τον τελευταίο καιρό, σύμφωνα με τους επικεφαλής της εταιρείας, λαμβάνουν χώρα χωρίς προηγούμενη επικοινωνία με τους θεράποντες ιατρούς δημιουργώντας ταυτόχρονα την αίσθηση στην κοινή γνώμη πως «η μόνη θεραπεία που θα μπορούσε να δώσει σοβαρές ελπίδες για να συνεχίσει να ζει ένα παιδί με καρκίνο είναι η μετάβαση στο εξωτερικό» , όπως χαρακτηριστικά αναφέρει συγκεκριμένη καταχωρημένη ανακοίνωση.\nΤο ΔΣ της Ελληνικής Εταιρείας Παιδιατρικής Αιματολογίας Ογκολογίας σε ανακοίνωση της τονίζει ότι, «παιδιά και έφηβοι με καρκίνο πρέπει να αντιμετωπίζονται από εξειδικευμένη ομάδα σε παιδιατρικά νοσοκομεία και κλινικές με προσανατολισμό ολιστικής, συντονισμένης προσέγγισης απολαμβάνοντας όλες τις απαιτούμενες υπηρεσίες της κλασικής υψηλού επιπέδου φροντίδας».\nΌπως εξηγούν οι επιστήμονες , στην Ελλάδα λειτουργούν οργανωμένα Τμήματα Παιδιατρικής Αιματολογίας - Ογκολογίας όπου οι ασθενείς θεραπεύονται δωρεάν.\n«Τα Τμήματα αυτά στελεχώνονται από έγκριτους και έμπειρους συναδέλφους Αιματολόγους - Ογκολόγους με εξειδικευμένη εκπαίδευση, υποστηρίζονται από αντίστοιχες παιδιατρικές υπο-ειδικότητες και μονάδες, προσφέροντας ολοκληρωμένη φροντίδα στο παιδί και έφηβο με καρκίνο. Στα πλαίσια αυτά, το παιδί με καρκίνο στην Ελλάδα αντιμετωπίζεται με βάση τις αντίστοιχες διεθνείς και σύγχρονες προδιαγραφές.\n»Συμβαίνει σπάνια, να είναι απαραίτητη μία εξειδικευμένη, επιβεβαιωμένα αποτελεσματική, αγωγή ή παρέμβαση που δεν είναι διαθέσιμη στην Ελλάδα. Τότε οι θεράποντες ιατροί συντονίζουν την μετάβαση των παιδιών σε γνωστής εμπειρίας εξειδικευμένα κέντρα σε Ευρώπη ή Αμερική, του Δημόσιου ή Ακαδημαϊκού Τομέα Υγείας (και όχι κατευθυνόμενα στον ιδιωτικό τομέα του εξωτερικού όπως δυστυχώς παρατηρείται τελευταία). Η μετάβαση των μικρών ασθενών μας σε Δημόσια Νοσοκομεία του εξωτερικού, γίνεται σε αυτή την περίπτωση, με πλήρη κάλυψη των δαπανών από το κράτος και μετά από απόφαση του Ανώτατου Υγειονομικού Συμβουλίου, μετά από συνεννοήσεις και εισήγηση των γιατρών τους».\n«Είναι πέραν πάσης αμφιβολίας σαφές ότι, αν οπουδήποτε στον κόσμο υπήρχε αποδεδειγμένα αποτελεσματική ΜΗ ΠΕΙΡΑΜΑΤΙΚΗ θεραπεία και η οποία δεν είναι διαθέσιμη στη χώρα μας, ο ασθενής θα έπαιρνε έγκριση μετάβασης σε αντίστοιχο κέντρο του Δημοσίου, οπουδήποτε στον κόσμο, προκειμένου να τύχει της απαραίτητης φροντίδας για την ίασή του. Δυστυχώς, για την ώρα, δεν υπάρχει κέντρο σε ολόκληρο τον κόσμο που να μπορεί να θεραπεύσει όλους (100%) τους ασθενείς με καρκίνο», επισημαίνεται στην ανακοίνωση.\nΤο παιδί με καρκίνο έχει ένα χρόνιο νόσημα, που χρειάζεται διαχρονική και συνεχή αντιμετώπιση και όχι απλά περιστασιακή εκτίμηση, εξηγούν οι επιστήμονες και προσθέτουν ότι κάθε προσφορά ιατρικής γνώμης είναι ευπρόσδεκτη αλλά για να είναι χρήσιμη και ουσιαστικά αποτελεσματική, οφείλει να ακολουθεί τους κανόνες δεοντολογίας της Ιατρικής επιστήμης που προϋποθέτουν κατ' αρχάς, ενημέρωση και επικοινωνία με τους θεράποντες.


"Πόλεμος Τοπίων", παράσταση βασισμένη σε συνεντεύξεις μαχητών του Δημοκρατικού Στρατού - Cat Is Art\nΑρχική Θέατρο, περισσότερο θέατρο… Fast-art “Πόλεμος Τοπίων”, παράσταση βασισμένη σε συνεντεύξεις μαχητών του Δημοκρατικού Στρατού\nΟ Πόλεμος Τοπίων είναι μουσική παράσταση βασισμένη στο βιβλίο του Ηλία Πούλου Τασκένδη / Εξόριστες μνήμες και στο αφήγημα του Δημήτρη Αλεξάκη Πόλεμος Τοπίων, σε σκηνοθεσία της Irène Bonnaud. Από το Σάββατο 6 Μαΐου 2017 θα παίζεται στο Κέντρο Ελέγχου Τηλεοράσεων.\nΒασισμένο σε συνεντεύξεις μαχητών του Δημοκρατικού Στρατού που μεταφέρθηκαν τον Οκτώβριο του 1949, μετά το τέλος του ελληνικού εμφυλίου, στην Τασκένδη του Ουζμπεκιστάν, το βιβλίο του Ηλία Πούλου Τασκένδη, “Εξόριστες μνήμες” χαράζει μια ψυχογεωγραφία μέσα από φωνές και πρόσωπα, όπου αναμειγνύονται η μικρή με τη μεγάλη Ιστορία, η προσωπική με την πολιτική ζωή, το ενδόμυχο με το συλλογικό.\nΜε αφετηρία το βιβλίο του Ηλία Πούλου και το αφήγημα του Δημήτρη Αλεξάκη, “Πόλεμος Τοπίων”, δύο κείμενα που πρώτη φορά παρουσιάζονται επί σκηνής, η Γαλλίδα σκηνοθέτις Irène Bonnaud αποδίδει αυτή την ευαίσθητη γεωγραφία μέσα από μια μουσική παράσταση, ανάμεσα στην προφορική ποίηση, τη συναυλία και το θέατρο – ντοκουμέντο, παραπέμποντας τόσο στο ίδιο το γεγονός του Εμφυλίου όσο και στη μνήμη του.\nΠόλεμος Τοπίων |σε σκηνοθεσία της Irène Bonnaud\nΦωτισμοί: Αλέκος Γιάνναρος | φωτογραφίες: Ηλίας Πούλος | κατασκευή σκιών: Άθως Δανέλλης | τεχνικός παράστασης: Γιάννης Ζέρβας | video art: cοm.odd.or\n* Μια συμπαραγωγή του Κέντρου Ελέγχου Τηλεοράσεων, της Comédie de Reims (Festival Scènes d’Europe) και της La Commune CDN d’Aubervilliers. Με την υποστήριξη του Γαλλικού Ινστιτούτου Ελλάδος.\nΠΡΟΣΒΑΣΗ: με αυτοκίνητο: εύκολο παρκάρισμα | με λεωφορείο (στάση Καλλιφρονά): 054, 608, 622, Α8, Β8 | με τρόλεϊ (στάση Καλλιφρονά): 3, 5, 11, 13, 14 | (στάση Πλατεία Κυψέλης): 2, 4 | με ΗΣΑΠ: Άγιος Νικόλαος (12 λεπτά με τα πόδια)\nΓαλλίδα σκηνοθέτις Irène Bonnaud\nσε συνεντεύξεις μαχητών του Δημοκρατικού Στρατού\nΗ Jeanne d’Arc του Carl Theodor Dreyer από τους Silent Move στο Κέντρο Ελέγχου Τηλεοράσεων\nThe Lodger: A story of the London fog (Ο Ένοικος), το βωβό αριστούργημα του Hitchcock στο ΚΕΤ


Ο Σαρλ Μισέλ προειδοποιεί την Άγκυρα: Είμαστε έτοιμοι να επιβάλλουμε κυρώσεις - Η Τουρκία δεν δέχθηκε το χέρι που της προσφέραμε - Με NAVTEX απαντά η Τουρκία(Video)\nΟ Σαρλ Μισέλ προειδοποιεί την Άγκυρα: Είμαστε έτοιμοι να επιβάλλουμε κυρώσεις – Η Τουρκία δεν δέχθηκε το χέρι που της προσφέραμε – Με NAVTEX απαντά η Τουρκία(Video)\nΚυρώσεις κατά της Τουρκίας στην επερχόμενη Σύνοδο Κορυφής της Ε.Ε. προανήγγειλε ο πρόεδρος του Ευρωπαϊκού Συμβουλίου, Σαρλ Μισέλ, στη διάρκεια συνέντευξης τύπου που έδωσε από τις Βρυξέλλες.\nΗ αξιολόγηση είναι αρνητική\nLIVE NOW – press conference: “Taking stock of the past year and looking forward to future challenges” https://t.co/OSStth6ml3\nΟ Βέλγος πολιτικός σημείωσε χαρακτηριστικά ότι «το παιχνίδι της γάτας με το ποντίκι πρέπει να σταματήσει» και καλέσε την Τουρκία να «σταματήσει τις προκλήσεις και την επιθετική ρητορική», σχολιάζοντας τις «μανούβρες» της Άγκυρας, η οποία απέσυρε το ερευνητικό πλοίο «Oruc Reis» από το Αιγαίο και ταυτόχρονα δηλώνει έτοιμη να αρχίσει διάλογο με την Αθήνα, την οποία και κατηγορεί ότι «πιστεύει ότι μπορεί να ξεφύγει χρησιμοποιώντας μια στρατηγική λοιδορίας».\nΟ Μισέλ υπογράμμισε επίσης ότι η Ευρώπη θέλει μια σταθερή και προβλέψιμη σχέση με την Τουρκία και ομαλότητα στην περιοχή, αλλά, όπως σημείωσε χαρακτηριστικά, «χρειάζονται δύο για να χορέψουν ταγκό», και, παράλληλα, τόνισε με έμφαση ότι τον περασμένο Οκτώβριο η απόφαση ήταν ξεκάθαρη πως η συμπεριφορά της Τουρκίας θα αξιολογηθεί συνολικά στη Σύνοδο στο τέλος του έτους.\nΟι δηλώσεις Μισέλ μοιάζουν να έρχονται σε ευθεία σύγκρουση με την στάση της Γερμανίας έναντι της Τουρκίας, η οποία, μαζί με άλλες χώρες-μέλη της Ε.Ε. δείχνουν να μην επιθυμούν να επιβάλλουν κυρώσεις στην Τουρκία, λέγοντας ότι η Άγκυρα χρειάζεται περισσότερο χρόνο για να προσαρμοστεί στις απαιτήσεις της Ένωσης.\nNAVTEX η απάντηση της Τουρκίας\nΠάντως, η Άγκυρα φαίνεται ότι δεν προτίθεται να «αλλάξει βιολί», καθώς το πρωί της Παρασκευής ο σταθμός της Αττάλειας, εξέδωσε νέα NAVTEX, δεσμεύοντας την περιοχή ανάμεσα στη Ρόδο και το Καστελόριζο για στρατιωτική άσκηση με πραγματικά πυρά και αποδεικνύοντας ότι η αποχώρηση του «Oruc Reis» ήταν απλώς μια προσχηματική κίνηση για τη δημιουργία εντυπώσεων.\nΠέτσας: Και κυρώσεις και εμπάργκο όπλων\nΑπό την πλευρά του, ο κυβερνητικός εκπρόσωπος Στέλιος Πέτσας σκιαγράφησε τη στάση του πρωθυπουργού, Κυριάκου Μητσοτάκη, στη Σύνοδο Κορυφής, λέγοντας ότι η Ελλάδα θα ζητήσει από τους εταίρους της να επιβληθούν κυρώσεις αλλά και εμπάργκο όπλων στην Τουρκία.\nΜιλώντας στον ΣΚΑΪ, ο κ. Πέτσας είπε για το ζήτημα των κυρώσεων ότι βρίσκονται στο τραπέζι από την Σύνοδο του Οκτωβρίου, ενώ το θέμα του εμπάργκο το έθεσε ο Έλληνας πρωθυπουργός στους ευρωπαίους ηγέτες κατά τη συνόδο του Νοεμβρίου και εκτίμησε ότι το νομοσχέδιο των ΗΠΑ για κυρώσεις σε βάρος της Άγκυρας «δείχνει» τον δρόμο και στην Ε.Ε.\nΣτο ερώτημα εάν οι Ευρωπαίοι θα καταλήξουν σε κυρώσεις ή σε απειλή για κυρώσεις, απάντησε ότι αυτό εξαρτάται από πολλούς παράγοντες και πως πλέον αρκετοί ηγέτες έχουν πειστεί ότι η Τουρκία κάνει προσχηματικές αναδιπλώσεις όταν πλησιάζει η στιγμή για κυρώσεις από την Ε.Ε. Παράλληλα, υπογράμμισε ότι οι κυρώσεις δεν αποτελούν αυτοσκοπό για την Ελλάδα αλλά αυτό που ζητεί είναι να τερματιστεί η παραβατική συμπεριφορά της Άγκυρας και να επιλυθεί ειρηνικά και με βάση το Διεθνές Δίκαιο η μια και μοναδική διαφορά με την Αθήνα, η οριοθέτηση των θαλασσίων ζωνών.\nΠροηγούμενο άρθροΟι ΗΠΑ εξοπλίζουν την Ελλάδα και στέλνουν «μήνυμα» στην Τουρκία – Το Κογκρέσο ενέκρινε την πώληση 1.200 θωρακισμένων Μ1117 σε τιμή-έκπληξη (Photos)\nΕπόμενο άρθροΜε «συνταγή Πολυτεχνείου» η επέτειος Γρηγορόπουλου: Απαγόρευση συναθροίσεων και 4.000 αστυνομικοί επί ποδός


Τα Μετέωρα μέσα από τον φακό ενός drone! - Ο ΠΑΠΑΓΑΛΟΣ ΤΟΥ ΔΙΑΔΙΚΤΥΟΥ\nHome / ΕΝΔΙΑΦΕΡΟΝΤΑ / ΖΩΑ - ΦΥΣΗ / Τα Μετέωρα μέσα από τον φακό ενός drone!\nkostas13 - 24 Φεβρουαρίου ΕΝΔΙΑΦΕΡΟΝΤΑ , ΖΩΑ - ΦΥΣΗ\nΤα Μετέωρα μέσα από τον φακό ενός Γιαπωνέζου. Μια περιήγηση από ψηλά στα Μετέωρα και τα έξι μοναστήρια τους προσφέρει το βίντεο ενός Ιάπωνα φωτογράφου και μπλόγκερ που επισκέφτηκε πρόσφατα τη χώρα μας.\nΜε τη βοήθεια μιας go pro κάμερας και ενός drone, ο Ιάπωνας φωτογράφος και μπλόγκερ TKYSSTD δημιούργησε ένα συναρπαστικό τρίλεπτο βίντεο κλιπ γυρισμένο στο, σαν κινηματογραφικό σκηνικό των Μετεώρων, με τίτλο «Μετέωρα: Έξι μοναστήρια επάνω στους βράχους». Οι εικόνες από ψηλά είναι απλά σαγηνευτικές.


13.00€ -30% 9.10€\nΑφού βιογράφησε με τον ιδιαίτερο τρόπο του την τεχνητή μοναξιά της χαρισματικής ιδιορρυθμίας (Ραβέλ), την καταναγκαστική του δρομέα αντοχής (Ζάτοπεκ) και τη φυσική της μεγαλοφυΐας (Τέσλα), ο Ζαν Εσνόζ, μοναχικός συγγραφέας ο ίδιος στο σύγχρονο λογοτεχνικό προσκήνιο, ανοίγει το πλάνο του ίσα ίσα για να χωρέσουν πέντε φίλοι που παγιδεύονται στα ορύγματα της πιο εξωφρενικά αιματηρής σελίδας στην ιστορία της ανθρωπότητας.\nΕκατό χρόνια μετά από την έναρξη του Πρώτου Παγκοσμίου Πολέμου που έμελλε να στοιχίσει τη ζωή σε δεκαέξι εκατομμύρια ανθρώπους, ο Ζαν Εσνόζ, σε μόλις εκατό σελίδες ενός μυθιστορήματος που αρχίζει με την περιγραφή μιας διπρόσωπης καλοκαιρίας και τελειώνει με τη γέννηση ενός ανθρώπου, εξαερίζει και τις πιο μεφιτικές σελίδες της Ιστορίας με τις απαράμιλλες αφηγηματικές ψιλοβελονιές του και, κυρίως, με τις μαγγανείες του πικρού του χιούμορ που ξορκίζουν το Κακό και την κακή λογοτεχνία.\nEchenoz, Jean (Συγγραφέας)\nΑφού πέρασε τα παιδικά και εφηβικά του χρόνια στη Προβηγκία, ο Jean Echenoz (που γεννήθηκε το 1947 στην Orange) σπούδασε κοινωνιολογία στο Παρίσι και εργάστηκε στον ιατρικό- κοινωνικό τομέα. Καίτοι συγγραφέας που παραμένει πεισματικά εκτός των λογοτεχνικών κυκλωμάτων, δεν παύει να θεωρείται η αιχμή του δόρατος μιας νέας αβάν-γκαρντ, αν και οι πολεμικές συνδηλώσεις αυτού του όρου δεν δείχνουν να ταιριάζουν σε μια μυθιστοριογραφική παραγωγή που τοποθετείται υπό τον αστερισμό της ειρωνείας και της ελαφράδας. Και ακριβώς, το πρώτο μυθιστόρημα του Echenoz "Le Meridien de Greenwich" (1979), εντάσσεται στο κίνημα του Νέου Μυθιστορήματος: προτεραιότητα στις φορμαλιστικές αναζητήσεις, στην αφαιρετική αφήγηση, σε ποιητικούς, υφολογικούς και περιγραφικούς πειραματισμούς. ΄Ομως ο συγγραφέας δεν εξοβελίζει ούτε τους ήρωες ούτε την πλοκή: μιλάει για τη σύγχρονη πραγματικότητα, για την αισθητική και την κουλτούρα των παρισινών προαστίων, για μια αποπροσανατολισμένη κοινωνία συνηθισμένων ανθρώπων, χαμένων σ΄ έναν τεχνοκρατικό κόσμο που δεν μπορούν να τον κατανοήσουν. Με το "Cherokee" (1983, Βραβείο Medicis), το "L equipee malaise" (1986) και το "Lac" (1989), ο στόχος αποσαφηνίζεται. Ο Echenoz δανείζεται την πλοκή των μυθιστορημάτων του από τα λογοτεχνικά είδη μαζικής κατανάλωσης: το αστυνομικό, το εξωτικό ή το μυθιστόρημα κατασκοπείας, και, παίζοντας με ό,τι πιόνια διαθέτει το αμφίσημο και το σκωπτικό, αξιοποιεί τα υλικά τους και μπλοκάρει τους μηχανισμούς τους. Ασκεί ανελέητη κριτική στις αντιλήψεις μας (για τη ζωή, το θάνατο, το κοινωνικό γίγνεσθαι, την ιστορία και την Ιστορία, τις ηθικές αξίες) έτσι όπως τις έχουν διαμορφώσει και παραμορφώσει ο σύγχρονος πολιτισμός μας, η εμπορική εκμετάλλευση των αναγκών και των επιθυμιών μας, η παγκοσμιοποίηση των εικόνων και των ήχων. Όμως, αντίθετα από τη στρατευμένη λογοτεχνία η οποία απλώς καταγγέλλει (και είναι πάντα ευάλωτη απ΄ το σύστημα), ο Echenoz δε χρησιμοποιεί ρητορείες, αλλά το άκακο σκώμμα, το λογικό παράλογο, την περιγραφή έτσι όπως δεν την έχει φωτίσει κανείς άλλος, την απόκλιση μεταξύ πραγματικότητας και φραστικής της αναπαράστασης. Δεν αντιμάχεται τις εσφαλμένες αντιλήψεις· τις διαλύει μέσα στο παράξενο ή το ευτράπελο. Το "Nous trois" (1992), το "Les grandes blondes" (1995), το "Un an" (1997) και το "Je m ΄en vais" (1999, Βραβείο Goncourt) σηματοδοτούν έναν καινούργιο σταθμό στην επινοητικότητα του Jean Echenoz, ο οποίος, χωρίς να εγκαταλείψει τα παιχνίδια του με τα λαϊκά είδη, το φωτορομάντζο, την επιστημονική φαντασία, το ρεπορτάζ, χωρίς να απαρνηθεί τις σκηνοθεσίες του της σύγχρονης κοινοτοπίας, εξαντλεί τον οίστρο και τη συγγραφική δεξιοτεχνία του στην ίδια την ύλη των αντιλήψεών μας: τη γλώσσα -τόσο τη γλώσσα των λέξεων και των φράσεων, όσο και τη γλώσσα του ηχητικού περιβάλλοντος που μας διαπερνά και μας τρέφει, τη γλώσσα των εικόνων και των ηλεκτρονικών υπολογιστών που μας μεταφέρουν (ίσως οριστικά) εκτός πραγματικότητας. Η αλλοτρίωση, έτσι όπως την περιέγραφαν κατά τα πρώτα μεταπολεμικά χρόνια, έχει πάρει έκτοτε ένα άλλο πρόσωπο, αυτό της ανώνυμης, συλλογικής, απολυταρχικής υποδούλωσης των πράξεων, των σκέψεων και των αισθημάτων μας. Ο Echenoz αναζητεί ασταμάτητα μια γλώσσα -κατ΄ ανάγκην ανάλαφρη, ευκίνητη, επινοητική, παράδοξη- που μπορεί να μείνει μακριά απ΄ την τυραννία του μαζικού πολιτισμού.\nΤα χρόνια της μαθητείας του…\n24.85€ -11% 22.12€\nEl Greco, Α΄λογοτεχνικός…\nΤο κορμί θυμάται\nBaldwin, Shauna Singh\nΈνα αλπούμ ιστορίες\n19.17€ -11% 17.06€\nΗ κεράτσα μου\n21.20€ -11% 18.87€\nΤο παιδί που αγαπούσε τα πουλιά…\n9.00€ -11% 8.01€


UNI-PHARMA LACTO LEVURE ΤΡΟΦΙΜΟ ΕΙΔΙΚΗΣ ΔΙΑΤΡΟΦΗΣ ΜΕ 4 ΠΡΟΒΙΟΤΙΚΑ - 10 κάψουλες - Pharmathlon\nUNI-PHARMA LACTO LEVURE ΤΡΟΦΙΜΟ ΕΙΔΙΚΗΣ ΔΙΑΤΡΟΦΗΣ ΜΕ 4 ΠΡΟΒΙΟΤΙΚΑ – 10 κάψουλες\nUNI-PHARMA LACTO LEVURE ΤΡΟΦΙΜΟ ΕΙΔΙΚΗΣ ΔΙΑΤΡΟΦΗΣ ΜΕ 4 ΠΡΟΒΙΟΤΙΚΑ - 10 κάψουλες ποσότητα\nΚωδικός προϊόντος: 5206938000272 Κατηγορίες: Προβιοτικά, Συμπληρώματα διατροφής\nΤο LactoLevure είναι ένα τρόφιμο ειδικής διατροφής, του οποίου η ειδικήσύνθεση με λυοφιλοποιημένους ζυμομύκητες, γαλακτοβάκιλλους καιενδοσυμβιοτικά βακτήρια (Bifidobacteria) συμβάλει στην καλή λειτουργίατου εντέρου.\nΚαταστάσεις έντονου stress, απότομες κλιματικές αλλαγές, κακέςδιατροφικές συνήθειες, θεραπείες με αντιβιοτικά και χαμηλή πρόσληψηφυτικών ινών μπορούν να διαταράξουν την ισορροπία του εντέρουπροκαλώντας δυσκολία πέψης, φούσκωμα, μετεωρισμό, πόνο και μεταβολέςστην κινητικότητα του εντέρου (διάρροια ή δυσκοιλιότητα).\nΤο LactoLevure, χάρη στην ικανότητά του να εξισορροπεί τη μικροβιακήχλωρίδα, αποτελεί πολύτιμο βοήθημα στην αποκατάσταση της σωστήςλειτουργίας του εντέρου.\nFREZYDERM Prodilac Oral με γεύση λεμόνι – 30 μασώμενα δισκία


Πέτρος Φιλιππίδης: Τι συνεπάγεται η διαγραφή του από το Σωματείο Ηθοποιών – Τον Σεπτέμβριο η οριστική απόφαση | iRafina\nΕίναι χαρακτηριστικό, όπως μας αποκαλύπτουν οι ίδιες πηγές από το ΣΕΗ, ότι ο όγκος της ύλης για κάθε υπόθεση είναι τεράστιος εξ ου οι διαδικασίες κρατάνε μήνες.\n«Ογδόντα σελίδες καταρχάς ήταν το υπόμνημα του Πέτρου Φιλιππίδη στον εισαγγελέα και άλλες τόσες το υπόμνημά του προς το Πειθαρχικό μας. Σε αυτά προσθέστε ότι υπήρχαν και οι μαρτυρίες υπέρ και κατά του μέλους. Γιατί είχαμε και τις δυο. Υπάρχει τεράστια γραφειοκρατία, με τις δικογραφίες, τις μαρτυρίες, από όλες τις μεριές. Η υπόθεση Φιλιπππίδη δεν αφορά στο θυμικό. Υπάρχουν κανόνες και διαδικασίες που ακολουθούνται κατά γράμμα» σημειώνουν οι πηγές.\nΔείτε ακόμα: «Ελένη»! Αυτή θα είναι η ομάδα της Μενεγάκη στο Mega\nΠέτρος ΦιλιππίδηςΣωματείο Ηθοποιών


Ο Πολιτιστικός Σύλλογος Νυδριού «Αλέξανδρος» για την 156η επέτειο της ένωσης της Επτανήσου Λευκαδίτικα Νέα - Lefkada News\nΟ Πολιτιστικός Σύλλογος Νυδριού και Περιχώρων “Αλέξανδρος” τιμά την 156η επέτειο της ένωσης της Επτανήσου. Τιμά τον Αριστοτέλη Βαλαωρίτη και όλους τους επώνυμους και ανώνυμους αγωνιστές της Ένωσης. Δυστυχώς φέτος, λόγω της υγειονομικής κρίσης δεν οργανώθηκε η ανάλογη εκδήλωση για την Επέτειο, όπως ο σύλλογος μας 30 χρόνια τώρα διοργανώνει. Χρόνια πολλά σε όλους.\nΝυδριού & Περιχώρων «ΑΛΕΞΑΝΔΡΟΣ»


Συνέδριο Διδασκάλων. Ναύπλιο 1924. ( Αρχείο: Αργολική Αρχειακή Βιβλιοθήκη Ιστορίας & Πολιτισμού). | ΑΡΓΟΛΙΚΗ ΑΡΧΕΙΑΚΗ ΒΙΒΛΙΟΘΗΚΗ ΙΣΤΟΡΙΑΣ ΚΑΙ ΠΟΛΙΤΙΣΜΟΥ\nΗ ΟΡΓΑΝΩΣΗ ΤΟΥ ΕΚΠΑΙΔΕΥΤΙΚΟΥ ΣΥΣΤΗΜΑΤΟΣ ΤΟΥ ΕΛΕΥΘΕΡΟΥ ΕΛΛΗΝΙΚΟΥ ΚΡΑΤΟΥΣ » Συνέδριο Διδασκάλων. Ναύπλιο 1924. ( Αρχείο: Αργολική Αρχειακή Βιβλιοθήκη Ιστορίας & Πολιτισμού).


Συνεννόηση… μπουζούκι για την μπλε ομάδα του Masterchef! (vd) – politik.gr\nΣυνεννόηση… μπουζούκι για την μπλε ομάδα του Masterchef! (vd)\n16/02/2018, 1:56 μμ\nΟι παίκτες του Masterchef έπρεπε να περάσουν μια αρκετά δύσκολη δοκιμασία στο χθεσινό επεισόδιο (15/02). Οι κριτές έβαλαν την κόκκινη και μπλε ομάδα να χωριστούν σε δύο υποομάδες και να συνεννοούνται χωρίς να έχουν οπτική επαφή.\nΤο ζητούμενο της διαδικασίας ήταν να βγάλουν ακριβώς δύο ίδια πιάτα σε μορφή και σε γεύση και με αυτό το κριτήριο θα βαθμολογούνταν από τους κριτές.\nΕνώ ξεκίνησε η δύσκολη διαδικασία του Masterchef οι παίκτες της κόκκινης ομάδας είχαν ρυθμό και πολύ καλή επικοινωνία, σε αντίθεση με τους σεφ από τη μπλε ομάδα οι οποίοι έκαναν πραγματικά του κεφαλιού τους. Η μπλε ομάδα πέρα από την κακή συνεννόηση είχε και πολύ ένταση μεταξύ των παικτών.\nΤο αποτέλεσμα από την μπλε ομάδα άφησε άφωνους τους κριτές\nΣτα πρώτα πιάτα που παρουσίασαν οι μπλε φαινόταν πως δεν κατάφεραν να επικοινωνήσουν σωστά και δεν έμοιαζαν μεταξύ τους ούτε σε εικόνα αλλά ούτε και σε γεύση. Το δεύτερο πιάτο όμως σόκαρε και τους κριτές αλλά και την άλλη μισή ομάδα καθώς δεν περιείχε τίποτα μέσα. Παρουσίασαν ένα εντελώς άδειο πιάτο.\nΣήμερα μάλλον θα δούμε τους κριτές να είναι έξαλλοι, δικαιολογημένα.\nTags: MasterChef, μπλε ομάδα


Την Πέμπτη 2 Ιουλίου πραγματοποιήθηκε διαδικτυακά η 34η SciFY Academy με θέμα: “Τεχνητή Νοημοσύνη: Ηθική & Θεσμικό Πλαίσιο” σε συνεργασία με το Ινστιτούτο Πληροφορικής και Τηλεπικοινωνιών του ΕΚΕΦΕ “Δημόκριτος”. Πάνω από 90 άτομα παρακολούθησαν την διαδικτυακή αυτή εκδήλωση την οποία και μπορείτε να παρακολουθήστε εδώ: http://go.scify.gr/sfacIN34Video.\nΣτην συνέχεια η Δρ. Λίλιαν Μήτρου, Καθηγήτρια Πανεπιστημίου Αιγαίου και Πρόεδρος του Ινστιτούτου για την Ιδιωτικότητα, την Προστασία Δεδομένων και την Τεχνολογία (Εuropean Public Law Organisation) με την ομιλία της με θέμα: “H “ρύθμιση” της Τεχνητής Νοημοσύνης ή το δίλημμα του Collingridge” μας εξήγησε τις νομικές και ρυθμιστικές προεκτάσεις του θέματος.\nΤέλος ο Δρ. Δημήτρης Κυριαζάνος, Ερευνητής Γ’ βαθμίδας, ΙΠΤ – ΕΚΕΦΕ “Δημόκριτος”, με την ομιλία του “Τεχνητή Νοημοσύνη και Έρευνα στην Ασφάλεια: η Ευρωπαϊκή προσέγγιση για καινοτομία & εμπιστοσύνη” αναφέρθηκε στο πως η ανάδειξη της Τεχνητής Νοημοσύνης ως από τις πλέον διασπαστικές τεχνολογίες (disruptive technologies) έρχεται με σημαντικές δυνατότητες και πλεονεκτήματα για τη προστασία και την ασφάλεια των Ευρωπαϊών πολιτών, κα.


01 Νοε 2018 Lifestyle\nΚύπριες επώνυμες βρέθηκαν στην παρουσίαση της νέας κολεξιόν ρούχων και accessories της Parfois #Beiconic FALL 2018 / WINTER 2019, «Back to the 80’s».\nΠαρουσιάστηκε την Τρίτη 30 Οκτωβρίου στον κινηματογράφο KCineplex στην Λευκωσία η νέα κολεξιόν ρούχων και accessories της Parfois #Beiconic FALL 2018 / WINTER 2019.\nΣτο exclusive event παρευρέθηκαν άτομα από το χώρο της μόδας, ομορφιάς και των media καθώς επίσης και οι Alberto Medez και Jorge Andrade από την Parfois Πορτογαλλίας.\nΗ Parfois δημιουργήθηκε το 1994 στην Πορτογαλία από τη Manuela Medeiros, για όλους τους οπαδούς της μόδας, προσφέροντας αξεσουάρ με ιδιαίτερο στυλ, όπως κοσμήματα, ζώνες, παπούτσια, γυαλιά ηλίου, τσάντες, φουλάρια και καπέλα.\nΜε περισσότερα από 900 καταστήματα, σε 65 χώρες, αντιπροσωπεύεται στην Κύπρο από τον όμιλο εταιρειών Top Retail Cy με καταστήματα σε Λευκωσία, Λεμεσό, Λάρνακα, Πάφο και Παραλίμνι.\nΗ Parfois είναι μία εταιρεία Fast Fashion για τις γυναίκες που θέλουν να ανανεώνουν το στυλ τους συχνά με μοναδικές τιμές και να νιώθουν ξεχωριστές!\nΣτην παρουσίαση παρευρέθηκαν οι Γιώτα Κουφαλίδου, Κωνσταντίνα Ευριπίδου, Χριστίνα Δημητίου, Δήμητρα Μακρυγιάννη, Έλενα Θεοδώρου και πολλές άλλες γυναίκες της κυπριακής showbiz.\nΑν ψάχνεις τις τελευταίες τάσεις στα αξεσουάρ μόδας, στην Parfois μπορείς να βρεις προϊόντα γεμάτα στυλ, σε προσιτές τιμές, που θα σε βοηθήσουν να δημιουργήσεις τις πιο εκπληκτικές εμφανίσεις στην καθημερινότητα σου ή στα πάρτι και τις νυχτερινές εξόδους σου.\nΔιαθέτοντας τσάντες, πορτοφόλια, κοσμήματα, παπούτσια, ρολόγια, βραδινά αξεσουάρ φουλάρια και καπέλα , στη Parfois θα βρείτε ό,τι χρειάζεστε για να δημιουργήσετε την τέλεια εμφάνιση.\nΌπως δήλωσε η Brand Manager της Parfois στην Kύπρο κα Μύρια Μαυραδά, «έχουμε εμμονή με τις τάσεις της μόδας, γι’αυτό σε κάθε συλλογή οι fashion designers σε Πόρτο και Βαρκελώνη αντίστοιχα αντικατοπτρίζουν όλα τα τελευταία trends”. Θα βρείτε την ολοκληρωμένη συλλογή της Parfois στα καταστήματα μας σε όλη την Κύπρο.\nΑπαντά για το μέλλον της στο «OMEGA» η Ρούλα Γεωργιάδου


Στις απουσίες του Παναθηναϊκού στάθηκε ο Μπόλονι!... - Sportdog.gr - Αθλητικά Νέα | Ειδήσεις | Sport\n06/03/21 - 23:01\nTόνισε ότι οι παίκτες του προσπάθησαν, αλλά η κατάσταση τους προσπέρασε.\nO Παναθηναϊκός ηττήθηκε 1-0 από τον ΠΑΣ Γιάννινα στους Ζωσιμάδες για την 25η αγωνιστική της Super League Interwetten. Μετά από το τέλος της αναμέτρησης, ο Λάζλο Μπόλονι, με δηλώσεις του στη Nova τόνισε ότι οι παίκτες του προσπάθησαν, αλλά η κατάσταση τους προσπέρασε.\nΓια το αν έπρεπε να πάρει κάτι ο Παναθηναϊκός: "Σε κάθε αγώνα υπάρχει και το κίνητρο και η φιλοδοξία. Οι ποδοσφαιριστές προσπάθησαν να πάρουν κάτι. Προσπαθήσαμε αλλά γι΄ ακόμη μία φορά, η κατάσταση μας προσπέρασε".\nΓια το αν υπάρχει προβληματισμός: "Βεβαίως, δεν θα σας κρύψω ότι στόχος μας είναι να βρισκόμαστε στις τέσσερις πρώτες θέσεις. Μας προβληματίζουν οι απουσίες, όπως αυτή του Κουρμπέλη, που είναι αρκετό καιρό εκτός, του Βέλεθ, αλλά και άλλων που είναι απόντες".\nΓια το τι πρέπει να αλλάξει: "Πρέπει να σημειώνουμε τέρματα, να βάζουμε γκολ. Από εκεί και πέρα, η ερώτηση είναι πολύ πιο περίπλοκη για να την αναλύσουμε εδώ".


ΕΝΩΣΗ ΣΥΝΤΑΚΤΩΝ ΔΙΑΔΙΚΤΥΟΥ: ΝΕΑ ΑΠΟ ΤΗΝ ΚΥΠΡΟ....\nN. Παπαδόπουλος: Για να αλλάξει η αποτυχημένη στρατηγική στο Κυπριακό πρέπει να αλλάξει η παρούσα διακυβέρνησηΤην ανάγκη να τεθεί τέρμα στην αποτυχημένη στρατηγική που ακολουθείται στο Κυπριακό τόνισε ο πρόεδρος του Δημοκρατικού Κόμματος Νικόλας Παπαδόπουλος σε ομιλία του ενώπιον της Κεντρικής Επιτροπής του Δημοκρατικού Κόμματος. «Ένας τρόπος υπάρχει να αλλάξει η αποτυχημένη στρατηγική που ακολουθείται σήμερα στο Κυπριακό: Να αλλάξει η παρούσα διακυβέρνηση», είπε. Διαβάστε περισσότερα εδώ.\nΑ.Νεοφύτου: Σ’ αυτό το σταυροδρόμι της Ιστορίας κάποιοι επιλέγουν τον δρόμο των κομματικών σκοπιμοτήτωνΟ πρόεδρος του ΔΗΣΥ Αβέρωφ Νεοφύτου σε δηλώσεις του από τον Κάτω Πύργο Τηλλυρίας ανέφερε πως αποτελεί δικαίωμα του οποιουδήποτε, την ώρα που δίνουμε τον αγώνα για να απαλλαχτούμε από την τουρκική κατοχή, να σχεδιάζει για τις προεδρικές εκλογές αφήνοντας, αιχμές για τον Πρόεδρο του ΔΗΚΟ Νικόλα Παπαδόπουλο. Διαβάστε περισσότερα εδώ.\nΛουκαΐδης: ΔΗΣΥ και ΔΗΚΟ υπονομεύουν τη διαδικασία λύσης του ΚυπριακούΧείριστη υπηρεσία στην πατρίδα η αδημονία κατάληψης της εξουσίας και η επικράτηση κομματικών, προεκλογικών σκοπιμοτήτων, ανέφερε χαρακτηριστικά o κοινοβουλευτικός εκπρόσωπος του ΑΚΕΛ Γιώργος Λουκαΐδης. Ταυτόχρονα, ΔΗΣΥ και ΔΗΚΟ ακολουθούν το ακροδεξιό ΕΛΑΜ σε ενέργειες, όπως αυτή για το ενωτικό δημοψήφισμα, που επενεργούν υπονομευτικά για τις προσπάθειες αναζήτησης λύσης στο Κυπριακό. Διαβάστε περισσότερα εδώ.\nΣυνάντηση Ερντογάν - Γκουτέρες: «Η Τουρκία στηρίζει δίκαιη και μόνιμη λύση στο Κυπριακό»Συνάντηση με τον Τούρκο Πρόεδρο Ταγίπ Ερντογάν είχε ο ΓΓ του ΟΗΕ Αντόνιο Γκουτέρες το Σάββατο στην Κωνσταντινούπολη. Ο Τούρκος Πρόεδρος είπε στον ΓΓ του ΟΗΕ, κατά τη συνάντησή τους, ότι Τουρκία θα συνεχίσει τη στήριξή της «για μια λύση δίκαιη και μόνιμη στο Κυπριακό», δήλωσε ο εκπρόσωπος της τουρκικής προεδρίας Ιμπραχίμ Καλίν. Διαβάστε περισσότερα εδώ.\nΈντονες αντιδράσεις για την απόφαση του εορτασμού του ενωτικού δημοψηφίσματος του ’50 στα σχολεία (εικόνες)Ποικίλες αντιδράσεις προκάλεσε η συμπερίληψη της επετείου του ενωτικού δημοψηφίσματος του 1950 στα σχολεία με ολιγόλεπτη συζήτηση στις τάξεις και ανάγνωση μηνυμάτων. Τo θέμα σχολιάζεται ποικιλοτρόπως μέσω των social media, ενώ φαίνεται ότι έχει επισκιάσει άλλες σημαντικές αποφάσεις της Βουλής. Διαβάστε περισσότερα εδώ.\nΦτιάχνει τον δικό του ΔΗΣΥ ο Αβέρωφ σαν απάντηση στους πολεμίους τουΟι γνωρίζοντες τον Πάφιο πολιτικό από νεαρή ηλικία αντιλαμβάνονται ότι χρησιμοποιεί μια έκφραση που αποτελεί γι’ αυτόν δόγμα ζωής: « Όταν δεν γυρίζει ο τροχός… τον αλλάζεις…». Κατά παράλληλο τρόπο ο πρόεδρος του ΔΗΣΥ Αβέρωφ Νεοφύτου οδηγεί τα πράγματα στο κυβερνών κόμμα, σαν απάντηση στους επίδοξους αμφισβητίες και πολεμίους του που δρούσαν στο παρασκήνιο και μεθόδευαν την υφαρπαγή του στέμματος. Διαβάστε περισσότερα εδώ.\nΓιούνκερ: Η Κομισιόν στηρίζει την προσπάθεια λύσης του ΚυπριακούΤη στήριξη τόσο του ιδίου όσο και της Κομισιόν στην προσπάθεια επίλυσης του Κυπριακού εξέφρασε ο πρόεδρος της Κομισιόν Ζαν-Κλοντ Γιούνκερ σε κατ’ ιδίαν συνάντηση που είχε με τον Μόνιμο Αντιπρόσωπο της Κύπρου στην Ευρωπαϊκή Ένωση, πρέσβη Κορνήλιο Κορνηλίου, ενόψει της ολοκλήρωσης της θητείας του στις Βρυξέλλες. Διαβάστε περισσότερα εδώ.


Cute&GirlyDMS: FBM Anagenissis Personal Clinic ~ time for a Review\nFBM Anagenissis Personal Clinic ~ time for a Review\nΑγαπώ το Beauty Blogging!!!\nΕκτιμώ τη μοναδική αυτή ευκαιρία που μου δίνεται να ανακαλύπτω νέες εταιρείες, νέα προϊόντα. Λατρεύω την στιγμή που ανοίγω μία νέα συσκευασία και αρχίζω τις δοκιμές και τις συγκρίσεις. Νιώθω πως εκείνη τη στιγμή ανακαλύπτω ένα καινούργιο, μοναδικό κόσμο. Στόχος μου είναι ασφαλώς, να σου δώσω μία ολοκληρωμένη άποψη για το προϊόν που έχω στα χέρια μου. Το ξέρεις άλλωστε πως θέλω να μοιράζομαι μαζί σου μόνο τα καλύτερα!\nΤους τελευταίους μήνες λοιπόν γνώρισα μία νέα εταιρεία που ακούει στο όνομα\nFBM Anagenissis Personal Clinic\nείναι ελληνική και ξεκίνησε τα πρώτα της βήματα πριν από περίπου 3 χρόνια. Στη φιλοσοφία και τους στόχους της είναι να σκέφτεται τον πλανήτη και το άτομο δημιουργώντας προϊόντα που επιφέρουν την ισορροπία στο πρόσωπο, το σώμα, την ψυχή και το περιβάλλον.\nΧρησιμοποίησαν κορυφαίους χημικούς σε συνεργασία με εξιδεικευμένους αισθητικούς, με στόχο να δημιουργηθεί μια σειρά με καλλυντικά χωρίς συντηρητικά (άρα και parabens) και με τα καλύτερα αποτελέσματα για τη νεότητα και την υγεία του προσώπου και του σώματος. Επίσης δε περιέχουν προπυλενογλυκόλη η οποία έχει κατηγορηθεί για πιθανούς ερεθισμούς αλλά ούτε και παραφινέλαιο, το οποίο είναι πετρελαϊκό παράγωγο και δεν επιτρέπει στο δέρμα να αναπνεύσει.\nΤα φυτικά βλαστοκύτταρα, το βούτυρο καριτέ, το μέλι, η αλόη βέρα αλλά και πολλά ακόμα συνδυάζονται προκειμένου να μας δώσουν μια πλήρη σειρά για την καθημερινή μας περιποίηση.\nΚαι ενώ μπορεί το σημαντικότερο για μένα να είναι η χρήση ενός καλού προϊόντος, θα πρέπει να είμαι ειλικρινείς μαζί σας. Πάντα έλκομαι από τις πολυτελείς συσκευασίες των προϊόντων περιποίησης. Με κάνουν να νιώθω σαν βασίλισσα καθώς αισθάνομαι ότι για λίγα λεπτά κάθε μέρα είμαι σε ένα δικό μου, μοναδικό κόσμο. H εταιρεία όμως αυτή μου έδωσε τροφή για σκέψη. Με βοήθησε να εκτιμήσω καλύτερα τα προϊόντα αυτά καθεαυτά και να της αναγνωρίσω ότι συνδυάζει την καλή ποιότητα ενώ ταυτόχρονα παραμένει συνεπής στη «πράσινη» φιλοσοφία. Γι' αυτό μειώνει στο ελάχιστο τις ποσότητες του χαρτιού. Έτσι δεν χρησιμοποιεί άσκοπα χάρτινες συσκευασίες, που συνήθως πετιούνται από την πρώτη στιγμή. Ακόμα και τα διαφημιστικά της έντυπα όμως είναι από ανακυκλώσιμο πλαστικό, ανακυκλωμένο χαρτί, αλλά και από χαρτί από βιολογικές ελεγχόμενες καλλιέργειες που δε προκαλούν καμία τοξικότητα στο περιβάλλον.\nΤι θα έλεγες όμως να δούμε αναλυτικά όλα όσα χρησιμοποιήσει μέχρι τώρα;;;\nΟρός Rejuvenate ~ Anti ageing face serum\nΠρόκειται για μία εκτατική θεραπεία με αντιγηραντικό πεπτίδιο. Στόχος της είναι το δέρμα να γίνει πιο φωτεινό και να διορθωθεί η κουρασμένη εμφάνιση του προσώπου. Ενώ ταυτόχρονα εξομαλύνει τις Ανρυτίδες, ενισχύει την παραγωγή κολλαγόνου και αυξάνει τη μακροζωία των κυττάρων.\nΣτην αρχή αναρωτιόμουν αν όντως χρειάζομαι ένα τέτοιο προϊόν. Η αλήθεια είναι πως αν και μόλις 30 ετών έχω αρχίσει σιγά σιγά να δημιουργώ αυτές τις λεπτές γραμμές έκφρασης στο πρόσωπό μου (δεν τις λέω ρυτίδες...). Σκέφτηκα λοιπόν πως αυτό το προϊόν ίσως καταφέρει να γίνει ο απόλυτος σύμμαχός μου. Άλλωστε πιστεύω ακράδαντα πως είναι καλύτερο να διορθώνεις τα προβλήματα στην αρχή τους.\nΈρχεται σε γυάλινη συσκευασία με σταγονομετρητή και είναι λεπτόρευστο με ένα ελαφρύ ημιδιαφανές - λευκό χρώμα. Έχει ένα ευχάριστο και πολύ διακριτικό άρωμα πολυτέλειας που σε κάνει να νομίζεις ότι είσαι μέσα σε spa αν και διαρκεί πολύ πολύ λίγο. Δύο σταγόνες είναι αρκετές για όλο το πρόσωπο και το λαιμό. Εγώ βάζω τις σταγόνες αυτές στα δάχτυλά μου και τα ακουμπάω ταμποναριστά σε όλη την επιφάνεια απολαμβάνοντας έτσι ακόμα περισσότερο το υπέροχο αυτό άρωμα. Ενώ λατρεύω το φως και τη λάμψη που δίνει στο πρόσωπό μου. Απορροφάται γρήγορα ενώ προετοιμάζει με τον καλύτερο τρόπο το δέρμα μου για ότι θα ακολουθήσει.\nΚαι επειδή αγαπώ τις μάσκες δεν θα μπορούσα να μην δοκιμάσω τις δύο που πιστεύω μου είναι και οι πιο απαραίτητες.\nΜάσκα ματιών και προσώπου για άμεση καταπραϋντική και συσφιγκτική δράση. Κάθε συστατικό της ενεργεί με ένα μοναδικό μηχανισμό κατά των παραγόντων που οδηγούν στο κουρασμένο βλέμμα και την πρόωρη γήρανση στην περιοχή γύρω από τα μάτια. Το εκχύλισμα ash bark, τα ιχνοστοιχεία και η βιταμίνη Β3 τονώνουν φυσικά τη μικροκυκλοφορία και ενισχύουν την ελαστικότητα του δέρματος ελαχιστοποιώντας το πρήξιμο και την εμφάνιση μαύρων κύκλων. Τα φυσικά εκχυλίσματα από αλόη, λευκό τσάι και αγγούρι προσφέρουν μια ξεχωριστή αίσθηση χαλάρωσης και δροσιάς αναζωογονώντας το δέρμα και το κουρασμένο βλέμμα.\nΠρόκειται για μία δροσιστική μάσκα σε gel-ρευστή υφή χωρίς άρωμα αλλά και ένα ελαφρύ πράσινο χρώμα που όμως δεν φαίνεται όταν η μάσκα απλωθεί σε όλο το πρόσωπο. Εγώ συνήθως την χρησιμοποιώ στα μάτια που είναι και το πιο ταλαιπωρημένο σημείο του προσώπου μου (3-4 φορές την εβδομάδα). Αφιερώνω στον εαυτό μου περίπου 20 λεπτά απόλυτης ηρεμίας είτε μετά από μία κουραστική μέρα είτε μετά από ένα ατελείωτο βράδυ μπροστά στον υπολογιστή και το κουρασμένο μου βλέμμα αποκτά λάμψη και ζωντάνια.\nACN spot free Cream Mask\nΓια το υπόλοιπο πρόσωπό μου χρησιμοποιώ μια μοναδική κρέμα-μάσκα με φυτικό εκχύλισμα, το οποίο είναι πλούσιο σε πολυφαινολικά οξέα γνωστά για αντιφλεγμονώδεις και αντιβακτηριακές ιδιότητες. Ρυθμίζει τη σμηγματόρροια και δρα ως στυπτικό ενώ βελτιώνει και τους διασταλμένους πόρους.\nΗ αλήθεια είναι πως τον πρώτο καιρό το προϊόν αυτό μου ήταν απαραίτητο μόνο για την περιοχή κοντά στη μύτη που έχω και μεγάλους πόρους και σμήγμα. Το άγχος όμως και η κούραση των τελευταίων εβδομάδων είχε σαν αποτέλεσμα η μάσκα αυτή να αποτελεί ένα από τα πιο αναγκαία, αν όχι το πιο αναγκαίο προϊόν περιποίησης του προσώπου μου. Με βοηθάει ακόμα και σε εκείνα τα εσωτερικά σπυράκια που πονάνε πολύ και είναι ικανά να χαλάσουν την εμφάνισή μου αν δεν τα περιποιηθώ όπως πρέπει. Έχει τέλος ελαφριά και εύκολα απορροφήσιμη υφή ενώ συνδυάζεται με ένα ελαφρύ άρωμα που διαρκεί για λίγη ώρα.\nSoothing Cream ~ Καταπραϋντική Κρέμα\nΑπαλή, καταπραϋντική κρέμα κατάλληλη για την αντιμετώπιση των ερεθισμών. Με εκχύλισμα centella asiatica πλούσιο σε ταννίνες που ενισχύουν τη βιοσύνθεση του κολλαγόνου στους ινοβλάστες (ελαστικότητα) και τριτερπενοειδή, όπως το γνωστό madecassic acid, που προσφέρει ήπιες αντιβακτηριδιακές ιδιότητες και βοηθά στην αποκατάσταση της επιδερμικής στοιβάδας. Ο χυμός Αλόης και η βισαπολόλη καταπραΰνουν τους ερεθισμούς ενώ το έλαιο αμυγδάλου και η πανθενόλη ενυδατώνουν και αφήνουν το δέρμα απαλό.\nΠρόκειται ίσως για ένα από τα πιο αγαπημένα προϊόντα που δοκίμασα τον τελευταίο καιρό. Είναι πολυχρηστική καθώς μπορεί να χρησιμοποιηθεί για πάρα πολλές περιπτώσεις. Εγώ στην αρχή την χρησιμοποίησα σε συνδυασμό με την ACN spot free skin κρέμα μάσκα στο πρόσωπο και το αποτέλεσμα ήταν πραγματικά εκπληκτικό. Αργότερα την χρησιμοποίησα όταν ερεθίστηκαν τα χέρια μου από το κρύο αλλά και σε ένα έντονο peeling που έκανα. Μπορεί επίσης να χρησιμοποιηθεί ακόμα και σε μωρά ενώ είναι εξαιρετική και για την αντιμετώπιση των ερεθισμών που δημιουργεί το ξύρισμα ή η φωτόλυση. Η κρέμα αυτή έχει αποκτήσει πλέον μία θέση όχι μόνο στην καρδιά μου αλλά και στο γραφείο μου!\nΈχει ένα πολύ ελαφρύ άρωμα που μου θυμίζει κάτι από την παιδική μου ηλικία, έχει όμως και μία πολύ παχιά υφή. Η ιδιαίτερη υφή της δημιουργεί ένα αδιάβροχο προστατευτικό φιλμ που αποτρέπει την απώλεια υγρασίας στο δέρμα.\nΤο τελευταίο προϊόν που δοκίμασα είναι μία κρέμα χεριών με ενυδατικά και αντιοξειδωτικά συστατικά. Εμπλουτισμένη με βιταμίνη C που είναι γνωστή για την αντιοξειδωτική της δράση, προστατεύει από την πρόωρη γήρανση και την εμφάνιση των μελοχρωματικών κηλίδων.\nΌπως κάθε χρόνο έτσι και φέτος, οι εναλλαγές αυτές του καιρού έχουν κάνει τα χέρια μου ξερά και άγρια. Χρειάζομαι λοιπόν όλη τη φροντίδα που μπορώ να τους προσφέρω. Η κρέμα αυτή μου αρέσει γιατί αφήνει τα χέρια μου απαλά ενώ απορροφάται και πολύ γρήγορα ώστε να μπορέσω να συνεχίζω με τις ασχολίες της καθημερινότητάς μου. Όταν δεν την βρίσκω απάνω στο γραφείο μου, συνήθως βρίσκεται στο τραπεζάκι του σαλονιού δίπλα από τη θέση της μαμάς μου και αυτό γιατί μόλις διάβασε ότι προστατεύει από την εμφάνιση των μελοχρωματικών κηλίδων έγινε από τις αγαπημένες της!\nΚαι επειδή η πρώτη μου επαφή με την εταιρεία αυτή με άφησε απολύτως ικανοποιημένη έχω βάλει και μερικά ακόμα προϊόντα στην wish list μου!\nΕσείς την γνωρίζατε την εταιρεία;;; Έχετε δοκιμάσει κάποιο από τα προϊόντα της;\nΤα προϊόντα της εταιρείας μπορείτε να τα βρείτε εδώ.\nτιμή 67€, ποσότητα 30ml, διάρκεια ζωής 12 μήνες\nτιμή 45€, ποσότητα 50ml, διάρκεια ζωής 12 μήνες\nποσότητα 50ml, διάρκεια ζωής 12 μήνες\nτιμή 9,90€, ποσότητα 40ml, διάρκεια ζωής 12 μήνες\nbeautyis allaround 29 Φεβρουαρίου, 2016 15:53\nΦαίνονται πολύ ποιοτικά και η υφή τους πολύ ωραία.\nsyros2js 29 Φεβρουαρίου, 2016 15:57\nΕυχαριστούμε που μοιράστηκες όλα αυτά μαζί μας! Ομολογώ πως δεν την γνώριζα την εταιρεία...\n(Έχω κι έναν έρωτα με τις κρέμες χεριών!!!!)\nDia 29 Φεβρουαρίου, 2016 18:14\nΥπέροχο άρθρο και φοβερά αναλυτικό. Δεν την ήξερα την εταιρεία αλλά νομίζω ότι πρέπει να της ρίξω μία ματιά... Ευχαριστούμε για την ενημέρωση\nParents Land Gr 29 Φεβρουαρίου, 2016 23:27\nΜε επεισες και εσυ και ο καθρεφτης. Θα ψαξω αυτη τη μασκα για τα μάτια!!!!


Τα αντί-μέτρα Τσίπρα: Επενδύσεις, τουρισμός - Newpost.gr\nΤα αντί-μέτρα Τσίπρα: Επενδύσεις, τουρισμός και «πόλεμος» κατά της διαφθοράς\nΤο προσφυγικό και η διαπραγμάτευση έχουν μονοπωλήσει τους τελευταίους μήνες την επικαιρότητα και έχουν απορροφήσει σε μεγάλο βαθμό την κυβερνητική ενέργεια.\nΔημοσίευση 31 Μαρτίου 2016, 06:59 / Ανανεώθηκε 31 Μαρτίου 2016, 07:08\nΤο προσφυγικό και η διαπραγμάτευση έχουν μονοπωλήσει τους τελευταίους μήνες την επικαιρότητα και έχουν απορροφήσει σε μεγάλο βαθμό την κυβερνητική ενέργεια. Όμως, στο Μέγαρο Μαξίμου έχουν αντιληφθεί πως πρέπει να δώσουν άμεσα προτεραιότητα στις καθημερινές ανάγκες των Ελλήνων και να αντιμετωπίσουν τα προβλήματα που θα ανακύψουν -ως ένα βαθμό- από τις επιβαρύνσεις που θα έρθουν λόγω της αύξησης των φορολογικών βαρών στα μεσαία στρώματα και την μείωση των συντάξεων.\nΑναγνωρίζουν πως για να μπορέσει να ανασάνει η πραγματική οικονομία, χρειάζονται δύο μεγάλες τομές. Η πρώτη, είναι η στήριξη των μικρομεσαίων επιχειρήσεων και η προσέλκυση νέων επενδύσεων, τόσο από το εξωτερικό, όσο και από ισχυρούς Έλληνες επιχειρηματίες. Έτσι, αμέσως μετά την ολοκλήρωση της διαπραγμάτευσης και το κλείσιμο της αξιολόγησης, το οικονομικό επιτελείο θα φέρει άμεσα προς ψήφιση τον νέο επενδυτικό νόμο.\nΕκεί στηρίζουν πολλές από τις ελπίδες τους για την επιστροφή στην ανάπτυξη τα κυβερνητικά στελέχη. Στον επενδυτικό νόμο που θα δίνει κίνητρα για επενδύσεις, προοπτικές για κερδοφορία στις επιχειρήσεις και δυνατότητα για χιλιάδες νέες θέσεις εργασίας. Όπως εκτιμούν κορυφαίοι υπουργοί που συμμετέχουν στην κατάρτιση του, αυτός ο νομός θα ξεκλειδώσει επί της ουσίας μια σειρά από επενδύσεις που βαλτώνουν όλα αυτά τα χρονιά εξαιτίας της αβεβαιότητας που περιτριγυρίζει την ελληνική οικονομία, αλλά και ενέσεις ρευστότητας προς μικρομεσαίες επιχειρήσεις.\nΠαράλληλα, στο Μέγαρο Μαξίμου, αισιοδοξούν πως τα οικονομικά δεδομένα του 2016 θα κλείσουν πολύ καλύτερα από τις προβλέψεις των Θεσμών, καθώς σύμφωνα με τα στοιχεία που έχουν στην διάθεση τους, η τουριστική χρονιά που βρίσκεται σε εξέλιξη θα είναι η καλύτερη που έχει καταγράψει ποτέ η χώρα. Αυτός ο τριπλός συνδυασμός, δηλαδή το κλείσιμο της αξιολόγησης, ο νέος επενδυτικός νόμος, μαζί με την καλή τουριστική σεζόν που περιμένουν, εκτιμούν πως θα οδηγήσει την ελληνική οικονομία μετά από εφτά χρόνια σε θετικούς ρυθμούς ανάπτυξης.\nΤην ίδια στιγμή, σκοπεύουν να διατηρήσουν σε υψηλούς τόνους την πολεμική με την Νέα Δημοκρατία, ρίχνοντας το βάρος τους στην μετωπική σύγκρουση γύρω από θέματα διαφάνειας. Η εξεταστική επιτροπή που προανήγγειλε ο Αλέξης Τσίπρας από το βήμα της Βουλής, δεν θα είναι μια τουφεκιά στον αέρα, αλλά μια πρόγευση σε μία εφ' όλης της ύλης σύγκρουση με την αξιωματική αντιπολίτευση.


Αρχική business επενδύσεις\nΣυνάντηση του CEO της Deutsche Telekom με με τον Μητσοτάκη για τις επενδυτικές ευκαιρίες στην...\nΜειωμένες οι άμεσες ξένες επενδύσεις στην Ελλάδα το 2020 και το 2021 (pic)\nΟμόλογα: 2,9 δισ. στην πρόταση ανταλλαγής του Οργανισμού Διαχείρισης Δημοσίου Χρέους\nΠάνω από 4 δισ. ευρώ οι προσφορές για την ΑΜΚ της ΔΕΗ


Ήταν όλοι στο Cap St Georges Hotel & Resort και τον Αργυρό (ΦΩΤΟΓΡΑΦΙΕΣ) - Pafos Press\nΉταν όλοι στο Cap St Georges Hotel & Resort και τον Αργυρό (ΦΩΤΟΓΡΑΦΙΕΣ)\n“Κόκκινο κτύπησε” χθες βράδυ η διασκέδαση στον Άγιο Γεώργιο Πέγειας και συγκεκριμένα στο τουριστικό θέρετρο Cap St Georges Hotel & Resort όπου έκανε την εμφάνισή του ο δημοφιλής Έλληνας τραγουδιστής Κωνσταντίνος Αργυρός.\nΟ αγαπημένος τραγουδιστής τραγούδησε γνωστές επιτυχίες του και ανέβασε το κέφι στα ύψη στο αποκορύφωμα των εκδηλώσεων του Cap St Georges Hotel & Resort για το τριήμερο του κατακλυσμού με αφορμή και την έναρξη λειτουργίας του ξενοδοχείου.\nΣτον πλατειακό χώρο του συγκροτήματος Cap St Georges Hotel & Resort ο οποίος προσαρμόστηκε στις ανάγκες της συναυλίας συγκεντρώθηκαν πλήθος κόσμο ανάμεσά τους αρκετοί ιδιοκτήτες επαύλεων στο θέρετρο αλλά και άνθρωποι των Μέσων Ενημέρωσης από τη Λευκωσία.\nΟ κ. Γιώργος Ιωάννου της KORANTINA HOMES με το συγκρότημα ΒΙΑ ΓΚΡΑ\nΗ βραδιά άνοιξε με το δημοφιλές συγκρότημα ΒΙΑ ΓΚΡΑ από την Ουκρανία το οποίο ένωσε στην πίστα της διασκέδασης Ρώσους και Ουκρανούς που βρίσκονταν στην εκδήλωση. Ανάμεσα στους παρευρισκόμενους και οι δυο ισχυροί άνδρες της Πάφου Σεργκέι Λομάκιν και Ρομαν Ντουπόφ με τον δεύτερο να δίνει ρεσιτάλ επι σκηνής μαζί με τις εντυπωσιακές τραγουδίστριες του συγκροτήματος.\nΣτη συνέχεια στο stage ανέβηκε ο Κωνσταντίνος Αργυρός ο οποίος ξεσήκωσε τους πάντες ειδικά τους ηθοποιούς, παρουσιαστές και δημοσιογράφους που ήρθαν από τη Λευκωσία για να τον απολαύσουν και οι οποίοι χόρεψαν με την ψυχή τους σε ένα μοναδικό συναπάντημα μετά από μια μακράν περίοδο αποχής από εκδηλώσεις και λόγω του κορωνοϊου.\nΙδιαίτερα τις χορευτικές τους ικανότητες επέδειξαν ο Χρύσανθος Τσουρούλης, διευθυντής του ΣΙΓΜΑ, ο Νικήτας Κυριάκου, η Αιμιλία Κενεβέζου και ο Μιχάλης Παυλίδης, Ελπίδα Ιακωβίδου, παρουσιαστές στον ΑΝΤ1, τον Alpha, το Omega και το ΡΙΚ αντίστοιχα αλλά και οι ηθοποιοί Μιχάλης Σοφοκλέους και Χριστιάνα Αρτεμίου.\nΒέβαια σε καμία περίπτωση δεν υστέρησαν οι Χριστιάνα Αριστοτέλους, Κωνσταντίνα Ευριπίδου, Μιχάλης Παυλίδης, Κωνσταντίνος Ιάσωνος, Πέτρος Αθανασίου και Κλέλια Γιασεμίδου.\nΤο παρόν τους έδωσαν επίσης ο Κώστας Καρνάκης, η Έλενα Σάββα, η Θεώνη Παναγή, η Άννα Κριθ, η Παναγιώτα Ιακώβου, ο Χρίστος Αρτεμίου, καθώς και οι ραδιοφωνικοί παραγωγοί Andrew P και Αφροδίτη Δερματά.\nΗ εκδήλωση ξεκίνησε με πρόγραμμα πυροτεχνημάτων ενώ το τριήμερο περιελάμβανε και βραδιά τζαζ με τη Θωμαή Απέργη και παιχνίδια κατακλυσμού σήμερα Δευτέρα.


AQUALENS REFRESH ONE DAY (30PACK)+10 ΦΑΚΟΙ ΔΩΡΟ Οι Aqualens Refresh OneDay είναι ημερήσιοι φακοί επαφής σιλικόνης-υδρογέλης . Είναι ασφαιρικοί με αποτέλεσμα να εξασφαλίζεται βέλτιστη οπτική οξύτητα. Προσφέρουν εξαιρετική άνεση καθ’ όλη την διάρκεια της ημέρας, λόγω του ασφαιρικού σχεδιασμού τους και της υψηλής περιεκτικότητας σε νερό. Επιτρέπουν επιπλέον μετάδοση οξυγόνου στον κερατοειδή, βοηθώντας στην εξασφάλιση της οφθαλμικής υγείας. Περιέχουν UV αναστολέα που απορροφά και εμποδίζει τις ακτίνες UVA και UVB.\nΔιοπτρίες Μυωπία(-) ή Υπερμετρωπία(+) --- Επιλέξτε --- -1.00 -1.25 -1.50 -1.75 -2.00 -2.25 -2.50 -2.75 -3.00 -3.25 -3.50 -3.75 -4.00 -4.25 -4.50 -4.75 -5.00 -5.25 -5.50 -5.75 -6.00 -6.50 -7.00 -7.50 -8.00 -8.50 -9.00 -9.50 -10.00\nΚαμπυλότητα (BC) --- Επιλέξτε --- 8.60\nΔιάμετρος (Dia) --- Επιλέξτε --- 14.10\n- Πλένετε τα χέρια σας και τα σκουπίζετε με καθαρή πετσέτα.\n- Είστε εμπρός σε έναν καθρέφτη με φωτισμό.\n- Τοποθετείτε τον ένα φακό στην άκρη του δείκτη του δεξιού σας χεριού,πιάνετε το κάτω βλέφαρο και κοιτάτε προς τα επάνω και ακουμπάτε τον φακό στο άσπρο του ματιού.Στη συνέχεια χαμηλώνετε το βλέμμα σας και ο φακός θα πάει στη θέση του.\n- Το ίδιο κάνετε και για το άλλο μάτι.\n- Όλοι οι φακοί επαφής έχουν καλή και ανάποδη πλευρά.Για να είστε σίγουροι πια είναι η καλή πλεύρα του φακού πιάστε τον φακό με τα δυο δάκτυλα και προσπαθήστε να τον λυγίσετε.Εάν τα άκρα του φακού ενωθούν μεταξύ τους είναι η καλή πλευρά.Εάν συμβεί το αντίθετο είναι η ανάποδη πλευρά.(φώτο 1,2).\n- Εάν τοποθετήσετε τον φακό απο την ανάποδη πλευρά στο μάτι σας δεν πρόκειτε να πάθετε κάτι εκτός απο μια μικρή ενόχληση.Τον βγάζετε και τον τοποθετήτε απο την καλή του πλευρά.\nΕτικέτες: AQUALENS REFRESH ONE DAY (30PACK)+10 ΦΑΚΟΙ ΔΩΡΟ Οι Aqualens Refresh OneDay είναι ημερήσιοι φακοί επαφής σιλικόνης-υδρογέλης . Είναι ασφαιρικοί με αποτέλεσμα να εξασφαλίζεται βέλτιστη οπτική οξύτητα. Προσφέρουν εξαιρετική άνεση καθ’ όλη την διάρκεια της ημέρας , λόγω του ασφαιρικού σχεδιασμού τους και της υψηλής περιεκτικότητας σε νερό. Επιτρέπουν επιπλέον μετάδοση οξυγόνου στον κερατοειδή , βοηθώντας στην εξασφάλιση της οφθαλμικής υγείας. Περιέχουν UV αναστολέα που απορροφά και εμποδίζει τις ακτίνες UVA και UVB.\nΚύριο χαρακτηριστικό Φυσικά υδρόφιλος φακός επαφής Σιλικόνης Υδρογέλης τρίτης γενιάς κατασκευασμένος από Aquaform Πλεονεκτήματα • Το πιο εύπλαστο..


Πήρε ένα τσοπανόσκυλο για να του φυλάει τα πρόβατα, αλλά μόλις είδε ΤΙ έκανε την 1η του μέρα στη δουλειά;…\nΘα έχετε ακούσει και διαβάσει πως δεν πρέπει να κάνουμε μπάνιο το σκύλο μας με ανθρώπινα σαμπουάν. Υπάρχει επίσης και…\nΔείτε την απίστευτη μεταμόρφωση ενός σκελετωμένου γατιού! (Εικόνες)


ΣΥΝΑΡΟΕΕ: «Να γίνουν αποδεκτοί για την προκήρυξη 2Κ του ΑΣΕΠ όλοι οι πτυχιούχοι οικονομικών σχολών»\nΠαρέμβαση του Ο.Ε.Ε. για την παράταση της υποβολής των οικονομικών καταστάσεων στο Γ.Ε.ΜΗ. και της σύγκλισης της Γενικής Συνέλευσης των νομικών προσώπων\nΑθήνα, 02 Ιουνίου 2015\nΘέμα: «Προτάσεις για την υποβολή των φετινών φορολογικών δηλώσεων»\nΎστερα από την από 19/05/2015 συνάντησή μας, σας καταθέτουμε τις σκέψεις μας.\nΟ αριθμός των φορολογικών δηλώσεων που πρέπει να υποβληθούν είναι εξαιρετικά μεγάλος. Κατά τη συνάντησή μας, διαπιστώσαμε από κοινού τις δυσκολίες, τεχνικές και μη, για την εμπρόθεσμη και ορθή υποβολή των φετινών φορολογικών δηλώσεων, λόγω των ασαφειών του Ν. 4172/2013 και μάλιστα σε τόσο στενά χρονικά περιθώρια, δηλαδή μέχρι 30/06/2015. Το μόνο σίγουρο αποτέλεσμα είναι η μη υποβολή μεγάλου αριθμού φορολογικών δηλώσεων μέχρι την καταληκτική ημερομηνία και η επιβάρυνση των πολιτών και των επιχειρήσεων με πρόστιμα.\nΚατανοώντας την πλευρά του κράτους, που ζητά την υποβολή των φορολογικών δηλώσεων μέχρι την καταληκτική ημερομηνία για δημοσιονομικούς λόγους, θα θέλαμε να σας καταθέσουμε τις παρακάτω προτάσεις:\nΠολλές από τις δηλώσεις που θα υποβληθούν έως 30/06, είναι μηδενικές ή πιστωτικές, με αποτέλεσμα να μην υπάρξει ρευστότητα στα ταμεία του κράτους από αυτές.\nΟι χρεωστικές δηλώσεις, οι οποίες θα αποδώσουν την αναμενόμενη ρευστότητα, θα πρέπει επίσης να υποβληθούν έως 30/06, μαζί με τις μηδενικές και πιστωτικές, με βέβαιο αποτέλεσμα τη δυσλειτουργία και τα τεχνικά προβλήματα του συστήματος Taxisnet.\nΕφόσον υπάρχει η δυνατότητα διαχωρισμού των χρεωστικών φορολογικών δηλώσεων από τις υπόλοιπες βάσει των εκκαθαριστικών του προηγούμενου έτους, προτείνουμε την προκαταβολή σε ποσοστό 30% του συνολικού περσινού φόρου για κάθε χρεωστική δήλωση, η οποία θα πρέπει να καταβληθεί έως 31/07/2015.\nΜε αυτόν τον τρόπο, έως 31/07, θα υπάρξει ρευστότητα στα ταμεία του κράτους και η καταληκτική ημερομηνία των χρεωστικών δηλώσεων θα μεταφερθεί στις 30/09/2015, ούτως ώστε να αποφευχθούν τα τεχνικά προβλήματα στο Taxisnet. Το ποσό της προκαταβολής θα συμψηφιστεί με το φόρο που θα προκύψει κατά την υποβολή τους μέχρι τις 30/09/2015, ημερομηνία κατά την οποία θα καταβληθεί και η επόμενη δόση του φόρου.\nΕναλλακτικά και σε περίπτωση που προκύψει δυσκολία για την εφαρμογή της παραπάνω πρότασης, προτείνουμε να διαχωριστούν οι μηδενικές και πιστωτικές φορολογικές δηλώσεις από τις χρεωστικές, είτε από τον λογιστή, είτε βάσει των εκκαθαριστικών του προηγούμενου έτους και να υποβληθούν έως 30/09/2015. Από την άλλη, οι χρεωστικές δηλώσεις θα υποβληθούν έως 31/07/2015, ημερομηνία κατά την οποία θα καταβληθεί και η πρώτη δόση του φόρου.\nΑ) Στο τέλος του άρθρου 54 του Ν.4174/2013 (ΦΕΚ Α' 170/26-07-2013) προτείνουμε να προστεθεί παράγραφος 4 ως εξής:\n«4. Ειδικά για τις δηλώσεις φορολογίας εισοδήματος του φορολογικού έτους 2014 δεν επιβάλλονται οι κυρώσεις της παρ.1 εφόσον δεν προκύπτει φόρος για καταβολή, εάν υποβληθούν μέχρι την 30/10/2015».\nΒ) Η παρ.23 του άρθρου 72 του Ν.4172/2013 (ΦΕΚ Α' 167/23-07-2013), μετά την τελευταία τροποποίησή της με τον Ν. 4223/2013, προτείνουμε να τροποποιηθεί ως εξής:\n«23. Το πρώτο εδάφιο της παραγράφου 3 του άρθρου 67 τίθεται σε ισχύ από την 1η Ιανουαρίου 2015. Ειδικά για το φορολογικό έτος 2014 η δήλωση υποβάλλεται κατά το χρονικό διάστημα από την 1η Φεβρουαρίου μέχρι και την 29ή Ιουλίου 2015».\nΓ) Στο τέλος της παρ.6 του άρθρου 67 του Ν.4172/2013 (ΦΕΚ Α' 167/23-07-2013), μετά την τελευταία τροποποίησή της με τον Ν. 4328/2015, προτείνουμε να προστεθεί νέο εδάφιο ως εξής:\n«Ειδικά ο φόρος που προκύπτει από την ετήσια φορολογική δήλωση του φορολογικού έτους 2014 καταβάλλεται σε τρεις (3) ίσες διμηνιαίες δόσεις από τις οποίες η πρώτη καταβάλλεται μέχρι την τελευταία ημέρα του μηνός Ιουλίου 2015 και η καθεμία από τις επόμενες την τελευταία ημέρα του δεύτερου και τέταρτου μήνα αντίστοιχα από την υποβολή της δήλωσης, η οποία δεν μπορεί να εκτείνεται πέραν του ίδιου φορολογικού έτους».\nΜε τις προτεινόμενες ρυθμίσεις αντιμετωπίζεται το θέμα της υποβολής των δηλώσεων φορολογίας εισοδήματος φορολογικού έτους 2014, καθώς κρίνεται τεχνικά αδύνατη η υποβολή τους εντός των αρχικά ορισθεισών προθεσμιών, λόγω της καθυστέρησης στην έναρξη λειτουργίας των εφαρμογών ηλεκτρονικής υποβολής.\nΕπίσης, με τις προτεινόμενες ρυθμίσεις, παρατείνεται κατά 29 ημέρες η προθεσμία υποβολής των χρεωστικών δηλώσεων και κατά 4 μήνες των πιστωτικών ή μηδενικών δηλώσεων, χωρίς να μεταβάλλεται η προθεσμία καταβολής του φόρου.\nΕπιπλέον, ενισχύεται η δυνατότητα απρόσκοπτης λειτουργίας του ηλεκτρονικού συστήματος υποβολής των δηλώσεων, χωρίς να υπάρχει απώλεια ή καθυστέρηση στην είσπραξη των εσόδων του δημοσίου.


Ποιος σκότωσε τον «θείο Τζο» | Athens Voice\nΠοιος σκότωσε τον «θείο Τζο»\nΑν ο «θείος Τζο» μπαινόβγαινε τα περισσότερα χρόνια της ζωής του στις ελληνικές φυλακές, θα πρέπει να τον δούμε και έτσι. Σαν ένα παιδί του ελληνικού σωφρονιστικού συστήματος που δεν σωφρονίστηκε ποτέ.\nΗ εκτέλεση του «θείου Τζο» είναι μια βαλκανική κόπια εκείνων της Μαφίας, όπως ήταν και το προσωνύμιο του. Τι κάνουμε όμως για να μην γίνει ο κακός χειρότερος;\nΌπως συμβαίνει με τους περισσότερους ανθρώπους της νύχτας, ο Γιάννης Σκαφτούρος απέκτησε μια φήμη που ξεπέρασε εκείνη που διατηρούσε στην επικράτεια του οργανωμένου εγκλήματος την ημέρα που άφησε την τελευταία του πνοή. Επρεπε να τον γαζώσουν οι σφαίρες των εκτελεστών του όχι μόνο για να θυμηθούμε οι περισσότεροι πως υπάρχει «ελληνική Μαφία» αλλά και πως στους κόλπους της δραστηριοποιούνταν κάποιος που τον έλεγαν «θείο Τζο». Καταλάβαμε ακόμη πως όσο και αν απέχουν τα Δερβενοχώρια από το Σικάγο και οι μοτοσυκλέτες από τα αυτοκίνητα με τις καμπύλες και τα στρογγυλά φανάρια, η μέθοδος δεν έχει αλλάξει. Ο «θείος Τζο» δολοφονήθηκε με τον ίδιο τρόπο που δολοφονούνταν οι σύγχρονοι του Αλ Καπόνε. Με ριπές που σκίζουν τον αέρα και με μια λάμψη που θα φώτιζε τη νύχτα, εάν ο «θείος Τζο» δεν έπεφτε νεκρός μέρα μεσημέρι.\nΌχι, το περιβάλλον τoυ «θείου Τζο» και της Greek Mafia δεν είναι νουάρ. Είναι όμως μαύρο – σχεδόν όσο μαύρο είναι στο σκληρό φως της Σικελίας ή της Καλαβρίας όπου οι μαφιόζοι αλληλοεξοντώνονται επίσης μέρα μεσημέρι από εκτελεστές, πολλές φορές νεαρά παιδιά, που κρατούν το καλάζνικοφ στο ένα χέρι ενώ μαρσάρουν το γκάζι της μοτοσυκλέτας με το άλλο. Η εκτέλεση του «θείου Τζο» δεν είναι παρά μια βαλκανική κόπια των εκτελέσεων της Μαφίας, της Γκαμόρα και της Ντράγκετα. Ακόμη και το παρατσούκλι μοιάζει κλεμμένο από την ίδια μυθολογία. Στο βιβλίο «Γόμμορα», που του χάρισε παγκόσμια φήμη αλλά και του στοίχισε μια αιώνια προγραφή από τη Μαφία, ο Ρομπέρτο Σαβιάνο περιγράφει πώς οι ιταλοί νονοί εμπνέονται από το αμερικανικό σινεμά. Όπως φαίνεται, και οι Έλληνες. Μπάμπης ο Σουγιάς; Όχι, θείος Τζο.\nΑν όμως ο «θείος Τζο» μπαινόβγαινε τα περισσότερα χρόνια της ζωής του στις ελληνικές φυλακές, θα πρέπει να τον δούμε και έτσι. Σαν ένα παιδί του ελληνικού σωφρονιστικού συστήματος που δεν σωφρονίστηκε ποτέ. Σαν, με άλλα λόγια, ακόμη ένα δείγμα μιας αποτυχίας – της αποτυχίας της ελληνικής Πολιτείας να δώσει στους ποινικούς μια άλλη προοπτική ζωής από εκείνη της εγκληματικής παραβατικότητας. Δεν δίνει. Το βαρύ έγκλημα μπαίνει στη φυλακή και βγαίνει βαρύτερο. Το κελί γίνεται η επαγγελματική του έδρα, τα συμβόλαια θανάτου κανονίζονται πίσω από τα σίδερα, οι δουλειές κλείνονται μεταξύ προαυλίου και κουζίνας. Τα σωφρονιστικά καταστήματα δεν μπορούν να προσφέρουν καν μια στοιχειώδη προστασία – ο «θείος Τζο» γλίτωσε από θαύμα, όσο ήταν στη φυλακή, το συμβόλαιο θανάτου που είχε υπογράψει γι’ αυτόν η αλβανική μαφία.\nΠολλοί θα σταθούν στο γεγονός πως ο «θείος Τζο» είχε καταδικαστεί σε δις ισόβια αλλά παρόλα αυτά ήταν έξω. «Εσπασε», λέει το ρεπορτάζ, την ποινή του επειδή οι εφέτες αναγνώρισαν ελαφρυντικά που δεν αναγνώρισαν οι πρωτοδίκες του. Εάν δεν εννοούμε ισόβια - θα πει κανείς - όταν λέμε ισόβια για τους αρχιμαφιόζους, τότε για ποιους θα το εννοούμε; Η απάντηση είναι για κανέναν. Το Ευρωπαϊκό Δικαστήριο Ανθρωπίνων Δικαιωμάτων έχει αναγνωρίσει πως η δια βίου κράτηση στις φυλακές συνιστά πλέον βασανιστήριο. Και εδώ, στη Δύση, δεν βασανίζουμε κάποιον ό,τι και να έχει κάνει. Αλλά πώς τον σωφρονίζουμε; Τι κάνουμε για να μην γίνει ο κακός χειρότερος;\nΤίποτε. Ενώ ο νομικός μας πολιτισμός εξελίσσεται και προοδεύει, το σωφρονιστικό μας σύστημα παραμένει εξαιρετικά απαρχαιωμένο. Οι συνθήκες κράτησης στις ελληνικές φυλακές «δεν είναι ούτε για τους αρουραίους», όπως μου έλεγε συνάδελφος του δικαστικού ρεπορτάζ, οι φύλακες των 700 ευρώ έχουν χίλιους οικονομικούς λόγους να «εξυπηρετούν» το οργανωμένο έγκλημα. Εως πρόσφατα οι φυλακές του Κορυδαλλού δεν διέθεταν καν σχολείο για τους κρατούμενους, χρειάστηκε το πείσμα και ο μοναχικός αγώνας δυο ανθρώπων της εκπαίδευσης για να κινηθούν κάπως τα νήματα.\nΘα έσωζε το σχολείο στην φυλακή τον «θείο Τζο»; Θα του έδιναν μια άλλη προοπτική προγράμματα ένταξης στον κοινωνικό ιστό; Μπορεί και όχι. Αυτή όμως δεν είναι η ιστορία του «θείου Τζο». Είναι η ιστορία ενός κόσμου λούμπεν που μπορεί να μην φυλακίζεται πια ισόβια, αλλά τιμωρείται απάνθρωπα σαν να του πρέπει να στοιβάζεται με άλλους είκοσι στο ίδιο κελί και να χρησιμοποιεί την ίδια τουαλέτα. Κυρίως όμως καταδικάζεται να μένει λούμπεν. Καταδικάζεται να μένει ένας κουτσαβάκης «Μπάμπης» κι ας καμώνεται τον σκληρό «Τζο» του αμερικανικού σινεμά και του νουάρ. Και στο τέλος σκοτώνεται.


Νέες κυκλοφορίες Sci-Fi (Αναγνώστηκε 30554 φορές)\n#175 Απ: Νέες κυκλοφορίες Sci-Fi\nΦεβρουάριος 02, 2018, 04:03:34 μμ\nεδω θα δειτε ενα box review. http://www.scalemodelnews.com/2017/12/2001-space-odyssey-discover-discovery.html\n#176 Απ: Νέες κυκλοφορίες Sci-Fi\nΜάρτιος 02, 2018, 09:47:58 πμ\n#177 Απ: Νέες κυκλοφορίες Sci-Fi\nΙούλιος 03, 2018, 06:29:52 μμ\nhttp://special.goodsmile.info/soyuzrocket/en/ link me video.\n#178 Απ: Νέες κυκλοφορίες Sci-Fi\nΣεπτέμβριος 24, 2018, 03:51:56 μμ\n#179 Απ: Νέες κυκλοφορίες Sci-Fi\nΣεπτέμβριος 24, 2018, 04:25:16 μμ\n#180 Απ: Νέες κυκλοφορίες Sci-Fi\nΣεπτέμβριος 25, 2018, 02:44:58 μμ\nΔεν είναι το αρχαίο της Airfix είναι καινούργια καλούπια από τη MPC και σύμφωνα με τα reviews είναι πολύ καλό, κλίμακα 1/72\n#181 Απ: Νέες κυκλοφορίες Sci-Fi\nΜάιος 21, 2019, 11:12:40 πμ\nΤι καλύτερη ευκαιρία από τις μοντελιστικές εταιρίες να (επανα)κυκλοφορήσουν σχετικά μοντέλα και από εμάς δικαιολογία για να τα αγοράσουμε\nΗ τιμή θα μπορούσε να είναι καλύτερη Aπό τον χορό δεν θα μπορούσε να λείψει και η Revell - σε μικρότερη και μεγαλύτερη κλίμακα. Εδώ το ανανεωμένο 48άρι.\n#182 Απ: Νέες κυκλοφορίες Sci-Fi\nΙανουάριος 03, 2020, 09:31:35 πμ\n#183 Απ: Νέες κυκλοφορίες Sci-Fi\nΙανουάριος 03, 2020, 02:47:48 μμ\n#184 Απ: Νέες κυκλοφορίες Sci-Fi\nΙανουάριος 04, 2020, 10:40:32 πμ\n#185 Απ: Νέες κυκλοφορίες Sci-Fi\nΙανουάριος 07, 2020, 01:44:34 μμ\nθα πρέπει να την συνηθίσουμε σιγα σιγα\n#186 Απ: Νέες κυκλοφορίες Sci-Fi\nΙανουάριος 07, 2020, 02:58:51 μμ\nMεταγλωτισμένο στα αγγλικά\n#187 Απ: Νέες κυκλοφορίες Sci-Fi\nΙούλιος 10, 2020, 12:09:53 μμ\nπροσωπικά μου αρεσει αυτο\nδεν θ ελεγα οχι να το αγορασω.... μου αρεσει...\n#188 Απ: Νέες κυκλοφορίες Sci-Fi\nΔεκέμβριος 21, 2020, 02:44:51 μμ\nΟ φοίνικας κυκλοφορεί από την Academy\nΠόσοι άραγε είχαμε προλάβει αυτή την σειρά στην ελληνική τηλεόραση?\n#189 Απ: Νέες κυκλοφορίες Sci-Fi\nΔεκέμβριος 21, 2020, 10:48:04 μμ\nΠαράθεση από: ramfighter στις Δεκέμβριος 21, 2020, 02:44:51 μμ\nΜεγάλη ζημιά μου έκανες τώρα Γιάννο μου... τρέχει ήδη το σαλάκι\n#190 Απ: Νέες κυκλοφορίες Sci-Fi\nΔεκέμβριος 22, 2020, 01:22:25 πμ\n#191 Απ: Νέες κυκλοφορίες Sci-Fi\nΦεβρουάριος 07, 2021, 02:07:38 μμ


«Μειώστε άμεσα τον ΦΠΑ εστίασης για να μην χαθούν και άλλες θέσεις εργασίας» | Star.gr\n«Μειώστε άμεσα τον ΦΠΑ εστίασης για να μην χαθούν και άλλες θέσεις εργασίας»\nΈκκληση του Επιμελητηριακού Ομίλου Ανάπτυξης Ελληνικών Νησιών\n«Χέρι βοηθείας» ζητά ο Επιμελητηριακός Όμιλος Ανάπτυξης Ελληνικών Νησιών, καλώντας την κυβέρνηση να προχωρήσει άμεσα στην μείωση του ΦΠΑ στην εστίαση, «όπως άλλωστε έχει κάθε δικαίωμα να πράξει σύμφωνα και με την Οδηγία 2006/112/ΕΚ, για να μην χαθεί και η φετινή τουριστική σεζόν που ήδη ξεκίνησε, να μην χαθούν άλλες θέσεις εργασίας και ανταγωνιστικότητα».\nΕκφράζοντας την αγωνία των τουριστικών επιχειρήσεων και των επιχειρήσεων εστίασης της νησιωτικής χώρας, ο όμιλος σημειώνει ότι «μετά την παταγώδη αποτυχία του μέτρου της αύξησης του συντελεστή ΦΠΑ στην εστίαση και τις αρνητικές επιπτώσεις που είχε, σε απώλεια τζίρου, κλείσιμο επιχειρήσεων, χάσιμο θέσεων εργασίας, εκτίναξη της φοροδιαφυγής, μείωση στα έσοδα του κράτους και στις εργοδοτικές εισφορές των ταμείων, επίσημα πλέον αναγνωρίζεται η αναγκαιότητα μείωσης του συντελεστή ΦΠΑ από το 23% στο 13%.\nΟ Επιμελητηριακός Όμιλος Ανάπτυξης Ελληνικών Νησιών εκτιμά πως «η δρομολογημένη επανεξέταση του θέματος στις διαπραγματεύσεις με την τρόικα τον προσεχή Ιούνιο θα εξακολουθήσει να ζημιώνει το κράτος, τις επιχειρήσεις εστίασης, τους καταναλωτές και ιδιαίτερα τον ελληνικό τουρισμό, δεδομένου ότι οι τουριστικά ανταγωνιστικές χώρες της Μεσογείου (Τουρκία, Γαλλία, Ισπανία, Ιταλία, Κύπρος) εξακολουθούν να έχουν χαμηλό συντελεστή ΦΠΑ από 5,5% έως 10% στην εστίαση».


Το «Χριστούγεννο» πέφτει Καλοκαίρι; - Greeks Channel\nΓράφει Η Νανά Παλαιτσάκη (από το Los Angeles)\nΤην τοποθεσία την «έκλεισα» σε παρένθεση γιατί καταλαβαίνω ότι τα γεγονότα έχουν διαφορετική σημασία από τον τόπο που τα βιώνεις.\nΗ επαφή μου με την Ελλάδα, οι αναρτήσεις των διαδικτυακών φίλων στο Face book και η ειδησεογραφία από τα ελληνικά site.\nΔεν είμαι καθόλου σίγουρη αν τα καταφέρνω με τις περιγραφές. Για πρώτη φορά όμως στην ενήλικη ζωή μου φοράω αντηλιακή κρέμα με δείκτη προστασίας «50» μήνα Δεκέμβριο. Είμαι στην πόλη όπου το καλοκαίρι μοιάζει «μόνιμος κάτοικος».\nΚαταλαβαίνω ότι η περίοδος είναι «Χριστουγεννιάτικη», όσο καταλαβαίνουν εκείνοι που υπηρετούν σε υποβρύχια ότι στην στεριά έχει «αέρα». Μου μοιάζει εντελώς ασύμβατο το ψεύτικο Χριστουγεννιάτικο δένδρο με τις χρωματιστές μπάλες, τα φωτάκια που αναβοσβήνουν, τα πλαστικά ελαφάκια που σέρνουν Αη Βασίληδες, με τους ιδρωμένους πολύχρωμους ανθρώπους που περιδιαβαίνουν στα εμπορικά κέντρα και όχι μόνο.\nΤο νευρικό μου σύστημα δοκιμάζεται όταν το «διπλανό παιδάκι» επιχειρεί να μάθει φυσαρμόνικα, κακοποιώντας την «Άγια Νύχτα» και τον «μικρό τυμπανιστή» Φάλτσες Χριστουγεννιάτικες μελωδίες, κάτω από έναν μπλε ουρανό με ήλιο που ανασταίνει μυρωδιά αντηλιακού με γεύση καρύδας, είναι ανάρμοστο «σετάκι» που προκαλεί, σε μένα, περισσότερα νεύρα, γιατί ως γνωστό πρέπει να γεννήθηκα νευρική.\nΞέρω ότι στην πατρίδα, πολλοί άνθρωποι περνάνε πολύ ζόρι. Οι λόγοι πολλοί. Τα καιρικά φαινόμενα μοιάζουν να έχουν συμμαχήσει με τα κυβερνητικά μέτρα. Και όμως έρχονται στιγμές που ψάχνω την καταχνιά, την ομίχλη ακόμη και την γκρίνια. Για λίγο. Ανικανοποίητος ο άνθρωπος; Ναι. Απαιτητικός ο άνθρωπος; Πολύ. Θες τα Χριστούγεννα (παραμονή – ανήμερα και την επόμενη χιόνι και λίγο αέρα), θες το Πάσχα 30 βαθμούς με τους κουμπάρους να έχουν ετοιμάσει το αρνί να το βρεις έτοιμο, και θες διακοπές στην Μύκονο, την Πάρο και την Άνδρο Αύγουστο με μπουνάτσα.\nΚαι έτσι όπως τα συζητάω μαζί σου τώρα, νομίζω ότι οι άνθρωποι είμαστε εκτός από απαιτητικοί και αφόρητα υποκριτές.\nΤο «Χριστούγεννο» ή με ζέστη ή με κρύο, ή με αέρα, η με θαλασσοταραχή, κάτι σημαίνει σωστά; Αυτό που σημαίνει και έχει εξαφανιστεί ίσως κάποια στιγμή το αναζητήσει η Αγγελική Νικολούλη, μαζί με την άλλη εξαφανισμένη για χρόνια «την αποταμίευση».\nΈχω λάβει στο inbox μου εκατοντάδες μηνύματα που πριν εμφανιστεί το στριφογυριστό δενδράκι αρχίζει το κείμενο: «μπορεί να είμαι ο πρώτος που σου στέλνει αυτό το Χριστουγεννιάτικο δένδρο ….κ.λ.π για να τελειώσει το κείμενο με την προτροπή ότι πρέπει να το στείλω και εγώ με την σειρά μου σε άλλους δέκα ή δώδεκα δεν θυμάμαι»…\nΕκατοντάδες φορές έχει πάλι φτάσει ένα μήνυμα με «την ευχή του Αγίου Νεκταρίου» που αν την στείλω σε δέκα – δώδεκα ακόμη κάτι «καλό θα μου κάτσει στις επόμενες δέκα μέρες» . Εκατοντάδες μηνύματα έχουν έρθει με «συμβουλές για το πως να γλιτώσω από έμφραγμα αν είμαι μόνη μου, με την προτροπή να το στείλω σε όσους πιο πολλούς μπορώ»… Πολλές φορές γελάω και κάνω delete και άλλες φορές θυμώνω που αντί να στείλεις την «κονσέρβα» δεν στέλνεις ένα πολύ πιο απλό «τι κάνεις;» - ή τίποτα. Από την «κονσέρβα» καλύτερα το «τίποτα». Σκέψου αν θ’ αγόραζες ποτέ αβγό μελάτο σε «κονσέρβα;» την ίδια στιγμή που θα μπορούσες να έχεις κοτέτσι στον κήπο σου. Ή μήπως βρισκόμαστε στην εποχή που τα κοτόπουλα θα κυκλοφορούν μόνο σε «λούτρινα» για τις λαμπάδες του Πάσχα ή σε ζωγραφιές χαμογελαστά έξω από κρεοπωλεία ! Με τον ίδιο τρόπο δηλαδή που «συναντάμε τα κοτόπουλα ανάμεσά μας, συναντάμε και τα συναισθήματα;» Τόσο τίποτα ;;;;\nΑυτό το «τι κάνεις;» που ακούγεται τόσο απλό και που μπορεί να σημαίνει τα πάντα και τίποτα είναι που έχει άμεση ανάγκη από οδηγίες χρήσης. Αυτή την περίοδο η μοναξιά ακούγεται περισσότερο από ποτέ και η εγκατάλειψη το ίδιο. Τα Χριστούγεννα δεν τα «φτιάχνουν» τα καιρικά φαινόμενα τελικά. Χτες οι γείτονές μας στο Los Angeles είχαν στολίσει με χριστουγεννιάτικα στολίδια τις ελιές στον κήπο τους! Ελιές !!! Είχαμε εμείς ποτέ στην πατρίδα για «Χριστουγεννιάτικο δένδρο» ελιά; Μόνο αληθινά δένδρα, ή ψεύτικα στραφταλιζέ, χρυσά, ασημιά, λευκά, ροζ και πρασινολαδιά. Έπρεπε να φτάσω εδώ για να εκτιμήσω ακόμη μια χρήση του ευλογημένου αυτού δένδρου. Τελικά πρέπει να φύγεις μακριά για να νιώσεις τι προσδοκάς, τι αγαπάς, τι νοσταλγείς αλλά και τι πετάς για πάντα στην ανακύκλωση (Σε αυτό το τελευταίο θα επανέλθω) Χρονιά καλά στους πολλούς που γιορτάζουν.


Μάγκας...σύλλογος! - AllAboutARIS.gr\nΗ εξήγηση για την καταμέτρηση του γκολ στον… εκτεθειμένο Εμπαπέ (vid)\n11 Οκτωβρίου, 2021 7:56 μμ\n11 Οκτωβρίου, 2021 7:28 μμ\nαπό Χρύσανθος Τσαλτίδης 26 Μαρτίου, 2018 2:14 μμ\nΓια τον κάθε Αρειανό, ο σύλλογος του είναι ο μεγαλύτερος στον πλανήτη.\nΔεν χρειάζεται να γράψουμε πολλά για τα γενέθλια του συλλόγου. Για τον κάθε Αρειανό, ο σύλλογος του είναι ο μεγαλύτερος στον πλανήτη. Στην καρδιά και το μυαλό του είναι ότι καλύτερο και σε κάθε περίπτωση άσχετα από το γεγονός ότι ο ΑΡΗΣ είναι ο σύλλογος με τους περισσότερους τίτλους από όλες τις ομάδες στην… γειτονιά του, ο Αρειανός είναι περήφανος για πολλούς και διάφορους λόγους.\nΕίναι μπεσαλής, είναι μάγκας, είναι κιμπάρης, μποέμης, ντερβίσης, φιλότιμος και πάντα κοσμικός (για αυτό βρίσκει έδαφος και η εσωστρέφεια!!!)\nΔεν θα γράψω ένα κοινότυπο blog με ευχές. Το κάνουμε σχεδόν κάθε μέρα. Θα εκμεταλλευτώ τον χώρο για να παραθέσω ορισμένες από τις εξαιρετικές συνεντεύξεις-ευχές στο AllAboutARIS.\nTo μέσο που απέδειξε ότι σέβεται και τιμά την μέρα των γενεθλίων του συλλόγου με θεματολογία που κανείς άλλος φυσικά δεν είχε. Για αυτό το AllAboutARIS είναι το κορυφαίο portal για θέματα ΑΡΗ. Και χθες στα γεν’έθλια του συλλόγου δεν έμεινε στο copy paste των τμημα΄των του συλλόγου ή σε ορισμένες δηλώσεις που μοιράστηκαν από το γραφείο τύπου.\nΈγινε εξαιρετική δουλειά από όλα τα παιδιά με τοποθετήσεις πρωταγωνιστών τόσο φυσικά του… σήμερα όσο και του παρελθόντος. Όσοι χθες την…πέσατε στους μπακαλιάρους μπορείτε να διαβάσετε όλα τα θέματα για τα 104α γενέθλια του συλλόγου με ένα κλικ στο λινκ στο τέλος του κειμένου:\nΠροσωπικά γούσταρα με το βιντεάκι που μας έστειλε ο Νορντίν Ζμπαρί (Γεια σου Ζμπάρι με το κίτρινο… ντροπη ρε), αλλά και τις τοποθετήσεις της παικτούρας του Μπομπαντίγια, αλλά και τόσων άλλων.\nΕνδεικτικά σας παραθέτω ορισμένες μόνο από τις τοποθετήσεις στο AllAboutARIS καιν να δώσω παράλληλα συγχαρητήρια σε όλους τους συναδέλφους που εργάστηκαν για να γουστάρουμε όλοι μαζί.\nΑν πάντως το πηγαίναμε…μουσικά, τότε το παρακάτω άσμα είναι αυτό το οποίο θα μπορούσε να πει κάποιος ότι έχει γραφτεί για τον ΑΡΗ. Σας παραθέτω τους στοίχους για να μπείτε στο νόημα. Το…βιντεάκι δώρο!\nπου `χει στο λόγο του\nποτέ δε θα το λες\nκι εσύ δεν πά’ να λες\nφιλότιμος, ωραίος και ΠΑΝΤΑ ΑΡΕΙΑΝΟΣ.\n104 χρόνια ΑΡΗΣΑΡΗΣ\nΓιουβέντους, Μίλαν, Ίντερ και Νάπολι… λιγουρεύονται Στεργιάκη!\n"Θα είμαι και του χρόνου στην Τσέλσι"


Δεύτερο κρησφύγετο του 29χρονου στα Εξάρχεια | Η Εφημερίδα των Συντακτών\nΟ 29χρονος εμφανίστηκε χθες ενώπιον του εφέτη ειδικού ανακριτή για θέματα τρομοκρατίας και πήρε προθεσμία προκειμένου να απολογηθεί σήμερα στις 7 το απόγευμα\nΔεύτερο κρησφύγετο του 29χρονου στα Εξάρχεια\nΡαγδαίες οι εξελίξεις στην υπόθεση του 29χρονου που συνελήφθη στην πλατεία Αττικής την ώρα που έβγαινε από διαμέρισμα της οδού Αλκαμένους μεταφέροντας υλικά κατασκευής παγιδευμένων δεμάτων.\nΧθες, ανακοινώθηκε από τις αστυνομικές αρχές ο εντοπισμός ενός διαμερίσματος που είχε νοικιάσει ο ίδιος για μόλις πέντε ημέρες στα Εξάρχεια, τα αντικείμενα στα οποία βρέθηκε το DNA του, αλλά και η σύλληψη προχθές το βράδυ για οπλοκατοχή σε τυχαίο έλεγχο στη Νέα Ιωνία ενός 28χρονου που είχε κατηγορηθεί για συμμετοχή στη Συνωμοσία Πυρήνων της Φωτιάς και είχε αθωωθεί.\nΤην ίδια ώρα, ο 29χρονος μέσω του συνηγόρου του αρνείται ότι είναι μέλος των Πυρήνων, ενώ με δήλωσή της η Πόλα Ρούπα διαψεύδει ότι ο συλληφθείς είχε σχέση με τον Επαναστατικό Αγώνα και αποδομεί τη θεωρία των «συγκοινωνούντων δοχείων».\nΟ εντοπισμός του διαμερίσματος στα Εξάρχεια έγινε χθες το πρωί μετά τη δημοσίευση των στοιχείων ταυτότητας του 29χρονου και των πλαστών ταυτοτήτων που χρησιμοποιούσε.\nΟπως διαπιστώθηκε, είχε χρησιμοποιήσει τα πραγματικά στοιχεία του και είχε νοικιάσει το διαμέρισμα μέσω ίντερνετ (Airbnb) από τις 26 ώς τις 31 Οκτωβρίου.\nΜέσα σε αυτό βρέθηκαν και κατασχέθηκαν ένα laptop, ένα κινητό τηλέφωνο και ρούχα. Σύμφωνα με τις εκτιμήσεις των αστυνομικών, νοίκιασε το διαμέρισμα είτε για να μεταφέρει προσωρινά εκεί τη «γιάφκα» του είτε γιατί σκόπευε να πραγματοποιήσει χτύπημα, οπότε θα το χρησιμοποιούσε για «κρησφύγετο».\nΧθες το μεσημέρι, κι ενώ παρέμενε συγκεχυμένο πού είχε εντοπιστεί το DNA του 29χρονου, η αστυνομία προχώρησε στην έκδοση ανακοίνωσης με την οποία ξεκαθαριζόταν ότι εκτός από την ταινία ενός φακέλου από τους οκτώ που βρέθηκαν στις 20 Μαρτίου στο Κέντρο Διαλογής των ΕΛΤΑ στο Κρυονέρι, «στοιχεία του DNA του εμπεριέχονται στον γενετικό τύπο που προέκυψε από ανάμειξη βιολογικών υλικών και προσδιορίστηκε σε κολλητική ταινία που βρέθηκε εντός του οχήματος όπου έλαβε χώρα έκρηξη αυτοσχέδιου εκρηκτικού μηχανισμού, περιεχόμενου σε φάκελο αλληλογραφίας, με παραλήπτη τον πρώην πρωθυπουργό Λουκά Παπαδήμο».\nΤαυτόχρονα, ανακοινώθηκε ότι το DNA του, εκτός από προσωπικά αντικείμενα που έφερε όταν συνελήφθη στην Αλκαμένους, υπήρχε και σε αντικείμενα-πειστήρια (ιδιαιτέρως σε έναν σάκο πλάτης) που του είχαν κατασχέσει μετά τα επεισόδια στις 11 Μαΐου 2011 για τα οποία είχε καταδικαστεί σε δύο χρόνια με αναστολή.\nΕνώ συνέβαιναν τα ανωτέρω, γινόταν γνωστό ότι προχθές τη νύχτα, σε έλεγχο της ομάδας ΔΙΑΣ στην οδό Βυζαντίου στη Νέα Ιωνία, συνελήφθησαν δύο άτομα ηλικίας 28 και 24 ετών, καθώς στην κατοχή τους βρέθηκε ένας γεμιστήρας με σφαίρες και ένα αναδιπλούμενο μαχαίρι.\nΟ 28χρονος που συνελήφθη είχε αθωωθεί τον Ιούνιο από την κατηγορία του μέλους της ΣΠΦ. Αυτό το στοιχείο οδήγησε τους δύο συλληφθέντες στην Κρατική Ασφάλεια για περαιτέρω διερεύνηση.\nΣτο μεταξύ, με δήλωσή της η Πόλα Ρούπα διέψευσε ότι ο 29χρονος είχε σχέση με τον Επαναστατικό Αγώνα. Αναφορικά με το ότι του έδωσε τα στοιχεία για τη μία ταυτότητα ανέφερε: «Θα ήταν εξάλλου πολιτικά ανορθόδοξο να τροφοδοτώ εγώ με στοιχεία για ταυτότητες ανθρώπους για ενοικιάσεις χώρων που αφορούν τη δράση οποιασδήποτε άλλης οργάνωσης πλην του Επαναστατικού Αγώνα».\nΕπισήμανε ακόμη ότι «ο Επαναστατικός Αγώνας δεν είχε ουδεμία επιχειρησιακή ή άλλη σχέση ή εξάρτηση από οποιονδήποτε, είτε πρόσωπο είτε οργάνωση», ότι η αστυνομία «επιχειρεί να θέσει στο επίκεντρο κάθε ένοπλης δραστηριότητας στην Ελλάδα εμένα και τον Νίκο Μαζιώτη» και ότι επιχειρούν να συνδέσουν την ίδια με τον 29χρονο.\nΣτα σενάρια, δε, που είχαν δει το φως της δημοσιότητας και ανέφεραν ότι εξετάζεται να συνεργάστηκε ο 29χρονος μαζί της για την απελευθέρωση του Νίκου Μαζιώτη, αναλαμβάνει μόνη της την ευθύνη τονίζοντας ότι «το θεώρημα των “συγκοινωνούντων δοχείων” επίσης συνιστά ένα νοητικό κατασκεύασμα των μηχανισμών δίωξης και καταστολής».\nΟσο για τον 29χρονο, που εμφανίστηκε χθες ενώπιον του εφέτη ειδικού ανακριτή για θέματα τρομοκρατίας, ζήτησε και πήρε προθεσμία προκειμένου να απολογηθεί σήμερα στις 7 το απόγευμα.\nΣτο μεταξύ ο δικαστικός λειτουργός επέδωσε στους συνηγόρους του νεαρού διάταξη λήψης DNA, οι οποίοι ζήτησαν εντός πενθημέρου να ορίσουν πραγματογνώμονα.\nΕάν στο μεσοδιάστημα ληφθεί από τον νεαρό γενετικό υλικό με βίαιο τρόπο, όπως τόνισε ο συνήγορός του Φραγκίσκος Ραγκούσης, τότε θα προσφύγει στις αρμόδιες αρχές.\nΝα σημειωθεί ότι για τη δικογραφία που αφορά την επίθεση Παπαδήμου, ο 29χρονος -σύμφωνα με τον συνήγορό του- αρνείται τη συμμετοχή του στην οργάνωση ΣΠΦ.\nΤέλος, επίσης σήμερα αναμένεται να απολογηθεί στις 12 το μεσημέρι ενώπιον του πρώτου τακτικού ανακριτή για τα ευρήματα που του αποδόθηκαν κατά τη σύλληψή του.\nΑΣΤΥΝΟΜΙΚΟ 31.10.2017, 09:29\nΠού οδηγούν οι έρευνες για τον 29χρονο\nΣτον παγιδευμένο φάκελο που είχε παραλήπτη τον πρώην πρωθυπουργό και σε έναν από τους οκτώ, που εστάλησαν σε Ευρωπαίους αξιωματούχους, βρέθηκε σύμφωνα με την αστυνομία το γενετικό υλικό του 29χρονου, ο οποίος...\nΚομβικό ρόλο, αυτόν του κατασκευαστή παγιδευμένων δεμάτων, αποδίδει η Αντιτρομοκρατική στον 29χρονο που συνελήφθη τα ξημερώματα της 28ης Οκτωβρίου καθώς ταυτοποιήθηκε το βιολογικό υλικό που εντοπίστηκε σε δύο...


Τεσσάρα η Γιουνάιτεντ, έχασε η Λέστερ | ShootandGoal\nΤεσσάρα η Γιουνάιτεντ, έχασε η Λέστερ\nΗ Γιουνάιτεντ επιβλήθηκε άνετα της Νόριτς στο Old Trafford (4-0), ενώ η Λέστερ γνώρισε την… εκδίκηση της Σαουθάμπτον εντός έδρας αν και προηγήθηκε (1-2).\nΑν δεν έπαιρνε και αυτό το ματς, θα ήταν καλύτερα να το κλείσει το μαγαζί. Ο λόγος για την Γιουνάιτεντ του Ολε Γκούναρ Σόλσκιερ, η οποία υποδέχθηκε την τελευταία της βαθμολογίας, Νόριτς, η οποία δεν είχε στη σύνθεσή της τον καλύτερο παίκτη της, Πούκι. Οι Κόκκινοι Διάβολοι δεν επέστρεψαν στην ουραγό να κάνει σχεδόν τίποτα και με τον Ράσφορντ να βάζει ακόμα δύο γκολ, πήραν άνετη νίκη και συνεχίζουν να ελπίζουν για την 4άδα παρά τη νίκη της Τσέλσι.\nΣτο 27′ ο Ράσφορντ πλάσαρε σωστά στην κίνηση μετά την τρελή μπαλιά του Μάτα και στο ξεκίνημα της επανάληψης (52′) ευστόχησε σε πέναλτι που είχε κερδίσει ο αριστερός μπακ, Μπράντον Γουίλιαμς, από τον keeper της Νόριτς, Κρουλ (2-0). Στο 54′ έπειτα από το κόρνερ του Μάτα [2η ασίστ] ο Μαρσιάλ ανέβασε το σκορ στο 3-0 και το τελικό 4-0 διαμόρφωσε στο 76′ ο Γκρίνγουντ με διαγώνιο σουτ.\nΠήρε εκδίκηση η Σαουθάμπτον\nΣτον πρώτο γύρο, η Λέστερ ταπείνωσε με τον χειρότερο τρόπο την Σαουθάμπτον στο Saint Mary’s καθώς την υποχρέωσε στην πιο βαριά εντός έδρας ήττα στην ιστορία της Premier League με το 0-9. Οι Αγιοι όμως πήραν την εκδίκησή τους και εκμεταλλευόμενοι την απουσία του κορυφαίου κόφτη της κατηγορίας, Ντιντί, γύρισαν το ματς αν και βρέθηκαν να χάνουν νωρίς.\nΣτο 14′ ο Πραέ σκόραρε στην κενή εστία μετά την πάσα πάρε-βάλε του Βάρντι, όμως η ομάδα του Χάζενχιλτ απάντησε μόλις πέντε λεπτά αργότερα με το αριστερό σουτ του Αρμστρονγκ μέσα από την περιοχή, το οποίο κόντραρε (1-1). Το τελικό 1-2 διαμόρφωσε στο 81′ ο on-fire, Ντάνι Ινγκς, με το 14ο φετινό γκολ του στην PL καθώς έφυγε μόνος από την κάθετη του Ανταμς και με περιπέτεια νίκησε τον Σμάιχελ. Στο 89′ ακυρώθηκε μέσω VAR γκολ του Εβανς ως οφσάιντ για την Λέστερ.


ΟΤΑΝ ΤΟ ΣΕΞ ΕΧΕΙ ΧΑΘΕΙ Ο ΧΩΡΙΣΜΟΣ ΕΙΝΑΙ Η ΛΥΣΗ;\nO Γιατρός Συμβουλεύει, Άνδρας, Γυναίκα, Ο ιατρός Συμβουλεύει, Σεξουαλική Υγεία — 01/03/2014 07:04\nΓράφει ο Δρ. Θάνος Ε. Ασκητής, Νευρολόγος – Ψυχίατρος-Διδάκτωρ Ψυχιατρικής Πανεπιστημίου Αθηνών\nΜετά τον έντονο προβληματισμό πολλών αναγνωστών και αναγνωστριών σε σχέση με το άρθρο της προηγούμενης Κυριακής, στο αν μια σχέση κι ένας γάμος μπορεί να ζήσει χωρίς σεξ και κατ’ επέκταση αν αυτό σημαίνει χωρισμός, θέλω να σας δώσω χαρακτηριστικές σκέψεις που θα σας βοηθήσουν να καταλάβετε τι σημαίνει σεξουαλική ζωή σ’ ένα ζευγάρι και τι δείχνει εάν χαθεί το σεξ ή αναζητηθεί κάπου αλλού.\nΈτσι λοιπόν, για πολλούς ανθρώπους που βιώνουν τη ζωή του γάμου, έρχεται η ανάγκη να δουν τη σεξουαλικότητά τους έξω από την εικόνα του γάμου, έχοντας όμως χάσει το δικαίωμα να αντιληφθούν που είναι το σεξ μέσα στο γάμο τους. Μάλιστα, στο προηγούμενο άρθρο ανέλυσα την άποψη ότι μπορεί να χαθεί και να σταματήσει το σεξουαλικό ενδιαφέρον σ’ έναν άνδρα και σε μια γυναίκα για το μόνιμο σύντροφό του. Συγκεκριμένα, αναφέρθηκα σε μια γυναίκα η οποία μου εκμυστηρεύτηκε την αγωνία της πως πια δεν επιθυμεί σεξουαλικά τον άνδρα της, τον οποίον όμως αγαπά, σέβεται και εκτιμά θεωρώντας τον και καλό πατέρα των παιδιών της, ενώ έχει σεξουαλική επιθυμία για έναν νεαρότερο άνδρα στον επαγγελματικό της χώρο, τον οποίον όμως ψυχικά δεν τον θέλει και απλά αισθάνεται μια «περίεργη» σεξουαλική έλξη προς αυτόν χωρίς να θέλει να εμπλακεί συναισθηματικά μαζί του. Στη συγκεκριμένη περίπτωση φοβάται ότι εκείνος μπορεί μετά την πιθανή σεξουαλική εμπλοκή μαζί του, να την διασύρει και να την εκθέσει τόσο επαγγελματικά όσο και ηθικά.\nΑυτό είναι μια καθημερινή ιστορία που συμβαίνει σε εκατομμύρια ανθρώπους στον πλανήτη μας και θα συμβαίνει πάντα όσο ο άνθρωπος αισθάνεται, σκέφτεται και προσπαθεί μέσα του να απελευθερώσει ψυχικές δυνάμεις, που πολλές φορές όμως συγκρούονται με τον ηθικό του κώδικα «το σωστό και το λάθος», με αποτέλεσμα να γεμίζει με ενοχές, φοβίες και πιθανή απειλή τιμωρίας από το οικογενειακό και το κοινωνικό του περιβάλλον. Το σεξ από μόνο του είναι μια ιδιαίτερη σελίδα στη ζωή ενός γάμου που μέσα στα χρόνια όλο και μικραίνει, γίνεται πιο αχνή και συχνά σβήνει ψάχνοντας να γεμίσει με κάποιον άλλον που θα δώσει ένταση, χρώμα και ηδονή. Είναι επίσης αλήθεια ότι οι άνθρωποι όσο έντονο σεξ κάνουν πριν από το γάμο τους και όσο κι αν έχουν αισθανθεί ένταση, επιθυμία και πόθο της «ανήθικης σεξουαλικότητάς τους», μόλις παντρευτούν, ως δια μαγείας εγκλωβίζονται μέσα σε ντροπές και σε ρόλους ενός σεξ που πρέπει να γίνει γιατί αυτό ορίζει το συζυγικό καθήκον χωρίς όμως να υπάρχουν όλα αυτά που έδωσαν το σεξουαλικό πάθος στο ζευγάρι προτού παντρευτεί. Όσο περνάει ο καιρός και ο ερχομός των παιδιών κάνουν το σεξ τυπικό, επαναλαμβανόμενο στο ίδιο μοτίβο, που ο ένας ξέρει τις κινήσεις του άλλου. Υπάρχει ως βιολογική ανάγκη του άνδρα, που το πρωί που θα ξυπνήσει βλέποντας τη στύση του, θεωρεί εύκολο κι αυτονόητο να αγκαλιάσει τη γυναίκα του και γρήγορα να διεισδύσει μέσα της για να τελειώσει μετά από λίγο προκειμένου να συνεχίσει την ημέρα του μέσα στις επαγγελματικές και καθημερινές υποχρεώσεις. Αλλά κι η γυναίκα αντίστοιχα που χάνει όσο περνάει ο χρόνος το σεξουαλικό ενδιαφέρον της γι’ αυτόν, το βλέπει ως αγγαρεία, ως «πρέπει να κάτσω γιατί εκείνος το θέλει την Κυριακή το πρωί ή το Σάββατο το βράδυ μετά την ταβέρνα». Το σεξ όμως αθόρυβα, συστηματικά και διαχρονικά φεύγει από το παράθυρο.\nΒέβαια, πολλοί θα αναρωτηθείτε ότι τελικά ο γάμος μοιραία σκοτώνει το σεξ και τι κάνουμε γι’ αυτό; Χωρίζουμε; Βρίσκουμε άλλον σεξουαλικό σύντροφο; Κρατάμε παράλληλη σχέση με άλλον άνθρωπο; Γυρίζουμε από κρεβάτι σε κρεβάτι με κάποιον άλλον παίρνοντας απλώς σεξ; Πραγματική απάντηση δεν υπάρχει. Δεν μπορεί κανείς να βρει τη ιδανική λύση χωρίς κόστος. Δεν σκέφτεται κανείς το χωρισμό, γιατί απλά γνώρισε κάποιον άλλον που του έκανε καλύτερο σεξ. Άλλωστε πάντα ο εραστής είναι καλύτερος από το σύντροφο. Η διαφορά όμως είναι ότι ο εραστής θα ντυθεί και θα φύγει μέχρι την επόμενη φορά, ενώ ο σύντροφος θα μείνει και «θα ζήσει μαζί μου». Η αλήθεια είναι πως το σεξ είναι το σημαντικό πρόσωπο δύο ανθρώπων που είναι σύντροφοι και όχι αδέλφια ή φίλοι που γίνονται χωρίς αυτό. Δεν είναι όμως το κυρίαρχο μέρος μιας βιωματικής σχέσης. Το να χωρίσεις ή όχι είναι «ζύγισμα ψυχής». Δηλαδή εάν το σεξ είναι για σένα ένα απόλυτα απαραίτητο μέρος της ζωής σου που δεν το παίρνεις πια από το σύντροφό σου, τότε ή θα φύγεις απ’ αυτή τη σχέση, συνειδητοποιημένα ότι θα ψάξεις την επόμενη ή θα αναζητήσεις κρυφά και μυστικά τη σεξουαλική επαφή με κάποιον άλλον άνθρωπο, που θα το ξέρεις μόνον εσύ και δε θα το ομολογήσεις σε κανέναν, γνωρίζοντας όμως τους κανόνες του παιχνιδιού και το πιθανό κόστος, το τι μπορεί να συμβεί αν το μάθει ο σύντροφός σου. Η απόφαση είναι δική σου.\nΗ ηθική και η ανηθικότητα είναι δυο πλευρές της ζωής που ο καθένας μας τις ερμηνεύει όπως θέλει. Η κοινωνία όμως έχει τους δικούς της κανόνες και θέλει την απόλυτη νομοτέλεια και ηθική τάξη για να προστατευθεί. Σίγουρα αυτό που πρέπει να κάνεις, είναι να δεις τι χάθηκε στο δρόμο μιας σεξουαλικής ζωής που ο γάμος την εγκλώβισε. Δεν είναι μοιραίο το σεξ να χαθεί μέσα στα χρόνια ενός γάμου. Είναι όμως πολύ εύκολο να «νεκρωθεί» γιατί πια οι δύο σύντροφοι δεν μιλούν σεξουαλικά μεταξύ τους, δεν παίζουν σεξουαλικά, δεν είναι τολμηροί, δεν προκαλούν την ανηθικότητά τους (σημαντικό μέρος του ερωτικού κρεβατιού της ζωής μας) και κάνουν το σεξ ως κάτι μηχανικό, «ξενέρωτο» που οι φαντασιώσεις και οι επιθυμίες της σωματικής ηδονής δεν υπάρχουν. Για τη γυναίκα του γάμου, που είναι φορτωμένη με πολλούς ρόλους, το μεγάλο της όπλο είναι το σεξ. Δυστυχώς, το ξεχνάει όταν γίνει μάνα. Ο άνδρας θέλει σεξ και εκείνη το έχει στο χέρι της. Πρέπει να του δείχνει με όλους τους τρόπους ότι είναι επιθυμητή και από άλλους άνδρες αλλά αυτή θέλει αυτόν! Ο άνδρας πάντα θα την κυνηγάει και θα τη θέλει, εάν εκείνη ξέρει να του το δείχνει και να τον κάνει να αισθάνεται «κυρίαρχο αρσενικό». Η γυναίκα είναι «εικόνα» που δεν πρέπει να την αμελεί. Όταν όμως του γκρινιάζει και τον φορτώνει με δυσαρέσκεια και θυμό, τότε και το σεξ… πάει στον πάτο! Ο άνδρας πρέπει να είναι προκλητικός και κυνηγός με τη γυναίκα του και να μην βολεύεται στην μαλθακότητα και παθητικοποίηση της σιγουριάς του γάμου του. Μπορεί να δείχνει το θαυμασμό του για την εικόνα της, να τη φλερτάρει, να της μιλάει τολμηρά και να την κάνει να αισθάνεται ότι το σώμα της τον γεμίζει με ψυχική και σαρκική ικανοποίηση. Συχνά το σεξ παγιδεύεται σε αριθμούς, που το ζευγάρι χρειάζεται ως ασφάλεια του «όλα πάνε καλά». Αυτό όμως δεν είναι αλήθεια. Το σεξ θέλει χρόνο, χώρο, φαντασία, παιχνίδια και απελευθερωμένες σκηνές χωρίς φυσικά να επιβάλλονται στον άλλον. Όλα όμως είναι επιτρεπτά, εφόσον δεν απειλείται η υγεία μας και «με όλα» μπορούμε να απολαύσουμε ο ένας τον άλλον.\nΗ σχέση και ο γάμος είναι μια διαρκής προσπάθεια. Ο χρόνος μπορεί να τη γκρεμίσει, εάν οι δύο σύντροφοι δεν κτίζουν την επόμενη μέρα. Το ερωτικό κρεβάτι μπορεί να χαθεί εάν το ροχαλητό, η τηλεόραση και το γύρισμα της πλάτης είναι τα γνωρίσματά του. Το σεξ είναι το μεγάλο μυστήριο που πάντα θέλει τη μυσταγωγία επάνω στο ανθρώπινο σώμα να «κεντάει» τη φαντασία, την ηδονή, την αίσθηση και την απόλαυση. Το σεξ είναι τροφή που αν δεν την παίρνουμε από το σύντροφό μας ή θα την αναζητήσουμε κάπου αλλού ή θα ξεχάσουμε να τρώμε. Σε μας μένει η αλήθεια μας!\nΟΤΑΝ Η ΥΓΕΙΑ ΕΧΕΙ ΚΑΙ ΤΑ ΤΥΧΕΡΑ ΤΗΣ Είναι γεγονός ότι η περίοδος που διανύουμε δεν είναι και...\nΠΟΙΑ ΕΙΝΑΙ ΤΑ ΛΑΘΗ ΠΟΥ ΚΑΝΟΥΜΕ ΟΤΑΝ ΕΙΜΑΣΤΕ ΣΕ ΔΙΑΙΤΑ ΚΑΙ ΔΕΝ ΑΔΥΝΑΤΙΖΟΥΜΕ Οι λεπτομέρειες σε μία δίαιτα κάνουν τη διαφορά.Τα μικρά “τσιμπήματα”...\nΜΗΠΩΣ ΤΟ ΜΩΡΟ ΜΟΥ ΕΧΕΙ ΚΟΛΙΚΟ; ΤΙ ΕΙΝΑΙ ΟΙ ΒΡΕΦΙΚΟΙ ΚΟΛΙΚΟΙ; Οι βρεφικοί κολικοί αναφέρονται σε...


Ο Αριστοτέλης και η έννοια του νόμου | ΚΟΙΝΟΤΗΤΕΣ ΚΟΙΝΑ ΕΛΛΗΝΩΝ ΚΑΙ ΦΙΛΕΛΛΗΝΩΝ. Η ΔΗΜΟΚΡΑΤΙΚΗ ΟΙΚΟΥΜΕΝΙΚΗ ΠΟΛΙΤΙΚΗ ΚΟΙΝΟΤΗΤΑ ΔΗΜΟΚΡΑΤΩΝ ΚΑΙ ΔΗΜΙΟΥΡΓΩΝ\nΟ Αριστοτέλης και η έννοια του νόμου Γράφει ο Θανάσης Μπαντές\nΣτα Ηθικά Νικομάχεια ο Αριστοτέλης ξεκαθαρίζει ότι ο νομοθέτης είναι ο μεγάλος παιδαγωγός της κοινωνίας. Υποστηρίζοντας ότι η αρετή δεν είναι εκ φύσεως αλλά αποτέλεσμα εθισμού, καθιστά σαφές πως μόνο με την επανάληψη ηθικών πράξεων μπορεί κανείς να αποκτήσει την αρετή, αφού μόνο η επανάληψη οδηγεί στη συνείδηση. Η ολοκλήρωση του εθισμού, δηλαδή της διαδικασίας των επαναλαμβανομένων πράξεων με σκοπό την αρετή, πιστοποιείται από τα αντίστοιχα συναισθήματα που συνοδεύουν την πράξη, αφού δε φτάνει να κάνει κανείς καλές πράξεις, αλλά πρέπει να νιώθει και χαρά απ’ αυτό. Κι αυτό ακριβώς είναι ο εθισμός (κατά την αρχαιοελληνική έννοια του όρου), η ταύτιση συγκεκριμένων ενεργειών με ευχάριστα συναισθήματα. Υπό αυτή την έννοια, το ότι δουλεύει κανείς (από μόνο του) δεν είναι απόδειξη της εργατικότητάς του. Γιατί, αν δεν εισπράττει και συναισθηματικά από την εργασία, με την πρώτη ευκαιρία θα την παρατήσει. Γι’ αυτό πρέπει να εθιστεί κανείς στην αρετή. Για να νιώθει συναισθηματικά ολοκληρωμένος με την εκπλήρωσή της. Μόνο έτσι θα καταφέρει να απομακρύνει όλους τους πιθανούς πειρασμούς. Και σ’ αυτό βέβαια χρειάζεται δάσκαλος. Ο δάσκαλος είναι ο άνθρωπος που θα καθοδηγήσει σωστά τη διαδικασία του εθισμού, αφού η εφαρμογή της ηθικής αρετής είναι πρωτίστως θέμα παιδείας. Γι’ αυτό και η διαπαιδαγώγηση οφείλει να ξεκινά από τις πολύ μικρές ηλικίες.\nΥπό αυτή την έννοια, κατά τον Αριστοτέλη, ο νομοθέτης είναι αυτός που χαράσσει τον ηθικό δρόμο και τον επιβάλλει αδιαλείπτως στο όνομα της συνύπαρξης. Είναι ο μεγάλος δάσκαλος που εθίζει τους πολίτες στο καλό. Αν εθίσει τους πολίτες σωστά θα ελαχιστοποιήσει τις παραβάσεις. Αν όχι, θα τις αυξήσει – δηλαδή θα αποτύχει. Γι’ αυτό οι νόμοι πρέπει να ανταποκρίνονται στις ανάγκες, την κουλτούρα και τις συνθήκες της κάθε κοινωνίας. Γιατί ο ουρανοκατέβατος νόμος είναι παράλογος νόμος, κι ως τέτοιος είναι αδύνατο να έχει αποδοχή. (Ο Αριστοτέλης δεν αναφέρεται σε περιπτώσεις όπου ο ίδιος ο νομοθέτης παραβιάζει το νόμο ή φτιάχνει άδικους νόμους προκειμένου να ευνοήσει συγκεκριμένα συμφέροντα. Γιατί ο Αριστοτέλης δε χρησιμοποιεί λέξεις άσκοπα. Αν ο νομοθέτης δεν είναι ακέραιος τότε δεν είναι νομοθέτης, ή μάλλον είναι νομοθέτης μόνο κατ’ όνομα, αφού κατ’ ουσία είναι παραβάτης ο ίδιος).\nΑπό τη στιγμή που καθίσταται σαφές ότι η αρετή, ως αντικείμενο του νόμου, είναι θέμα παιδείας, κι ότι κατ’ επέκταση ο νομοθέτης είναι ο δάσκαλος όλης της κοινωνίας, δε μένει παρά να μελετηθεί η παιδαγωγική μέθοδος που επιδιώκει την ταύτιση του ευχάριστου συναισθήματος με την πράξη της αρετής και συνακόλουθα του δυσάρεστου συναισθήματος με τις πράξεις που αντίκεινται στην αρετή. Κι εδώ ο Αριστοτέλης επικαλείται τις παιδαγωγικές μεθόδους του Πλάτωνα που συνδύαζε τον έπαινο με τις ενάρετες πράξεις, ώστε να συνδυαστεί το ευχάριστο συναίσθημα του επαίνου με το καλό, και την τιμωρία με τις ανεπιθύμητες, μη ηθικές πράξεις, ώστε να συνδυαστεί το δυσάρεστο συναίσθημα της τιμωρίας με το κακό. Η επανάληψη αυτής της τακτικής θα οδηγούσε τελικά στον εθισμό, δηλαδή στην αυτόματη και ισόβια αναζήτηση της ευχαρίστησης στις ηθικές πράξεις. Στο ερώτημα, κατά πόσο ο νομοθέτης οφείλει να ακολουθήσει αυτή την τακτική, ο Αριστοτέλης θέτει αντιρρήσεις στο ζήτημα του επαίνου. (Στο ζήτημα της τιμωρίας από την πλευρά του νόμου δεν αναφέρεται καν, ως κάτι απολύτως προφανές, αφού είναι αυτονόητο ότι οι παραβάτες του νόμου πρέπει να τιμωρούνται): «Σχετικά τώρα με τις τιμές που πρέπει να αποδίδονται σ’ εκείνους που επινοούν κάτι χρήσιμο για την πόλη η σχετική νομοθεσία δεν είναι ακίνδυνη, παρά είναι μόνο ευχάριστο να ακούει κανείς κάτι τέτοιο. Διότι μπορεί να προκαλέσει συκοφαντίες και ενδεχομένως ανατρεπτικά κινήματα». (σελ. 415).\nΦυσικά το να ισχυριστεί κανείς ότι ο νόμος θα έπρεπε να επαινεί κάθε νόμιμη πράξη, με την ίδια λογική που οφείλει να τιμωρεί κάθε παράνομη πράξη, θα ήταν ανόητο. Η έννοια της επιβράβευσης τείνει προς την προαίρεση, και ο νόμος όχι μόνο δεν είναι προαιρετικός, αλλά (ενδεχομένως) ακόμη και ο χαρακτηρισμός καθήκον να μην είναι ακριβής. Γιατί ο νόμος είναι πρωτίστως κατοχύρωση των δικαιωμάτων, καθώς δε λειτουργεί περιοριστικά σε σχέση με τα πράγματα που απαγορεύει, αλλά απελευθερωτικά σε σχέση με τα πράγματα που διασφαλίζει. Η τήρηση του νόμου, ως προϋπόθεση της συνύπαρξης, είναι η επίτευξη της αρμονίας. Η ισότητα, η ισονομία, ο σεβασμός στον άλλο, η αξιοκρατία, με δυο λόγια η συνείδηση της αναγκαιότητας της κοινωνικής ισορροπίας, ως όρος για την ατομική γαλήνη, είναι ο δρόμος προς τη συλλογικότητα. Κι αυτό ακριβώς είναι ο νόμος. Το σημείο που διαχωρίζει την ατομικότητα από το όλο καθορίζοντας τις αμοιβαία απαιτούμενες συμπεριφορές. Αποδεχόμενοι ότι ο άνθρωπος είναι από τη φύση του κοινωνικό ον δεν έχουμε παρά να συμπεράνουμε ότι ο νόμος είναι ο ρυθμιστής μιας φυσικής επιταγής. Αν καταλυθεί ο νόμος θα διαλυθούν οι πόλεις. Κι αν διαλυθούν οι πόλεις ο άνθρωπος θα οδηγηθεί στο παρά φύση, δηλαδή στη δυστυχία. Γι’ αυτό δε χρειάζεται ο νόμος να επιβραβεύει την εφαρμογή του. Η επιβράβευση είναι η ευεργεσία της συνύπαρξης. Κι αυτό πρέπει να το αντιλαμβάνεται κανείς χωρίς περαιτέρω εξηγήσεις. Ο έπαινος αφορά ζητήματα που θα ήταν καλό να κάνει κάποιος. Λειτουργεί δηλαδή προτρεπτικά. Κι η τήρηση του νόμου δεν είναι θέμα προτροπής. Είναι θέμα συνείδησης.\nΌμως και οι τιμές προς όλους αυτούς «που επινοούν κάτι χρήσιμο για την πόλη» κρίνονται από τον Αριστοτέλη επικίνδυνες. Από θέση αρχής, κρύβουν κάτι λαϊκιστικό μέσα τους: «είναι μόνο ευχάριστο να ακούει κανείς κάτι τέτοιο». Η συνείδηση της αναγκαιότητας του νόμου δεν είναι τίποτε άλλο από τη συνείδηση της συλλογικότητας, δηλαδή της αδιαπραγμάτευτης προτεραιότητας του ομαδικού, αφού μόνο μέσα του ολοκληρώνεται η ατομικότητα. Με άλλα λόγια, απ’ όποια σκοπιά και να το δει κανείς, είτε τη συλλογική είτε την ατομική, αυτό που προέχει είναι διαφύλαξη της κοινωνίας. Ακόμη και η πιο στείρα εγωιστική εκδοχή οφείλει να γνωρίζει ότι το εγώ δεν υφίσταται χωρίς τους άλλους. Υπό αυτή την έννοια, ο εγωισμός που εκδηλώνεται σε βάρος του συνόλου και που κλονίζει την κοινωνική συνοχή, είναι ο εγωισμός που στρέφεται ενάντια στον εαυτό του. Ο υγιής εγωισμός είναι αυτός που προβάλλει την ατομικότητα μέσα στο πλαίσιο του συνόλου. Είναι δηλαδή η φιλοδοξία της υπεροχής που εκδηλώνεται θετικά προς τους άλλους. Και υπερέχει κανείς από τους άλλους, όταν μπορεί να πετύχει αυτό που οι άλλοι δεν μπορούν. Γι’ αυτό ο εγωιστής οφείλει να είναι πρωτίστως ευεργετικός. Γιατί εισπράττει συναισθηματικά την αναγνώριση της υπεροχής του, ικανοποιεί δηλαδή τον εγωισμό του (ενδεχομένως να έχει και κάποιες υλικές απολαβές) χωρίς όμως να προσπαθεί να αρπάξει από τους άλλους αυτό που δεν αξίζει. Ο γνήσιος εγωιστής δεν ανέχεται τις χάρες. Γιατί ο εγωισμός πηγαίνει με την περηφάνια.\nΤο ξεχείλωμα των νόμων προκειμένου να προωθούνται συγκεκριμένα συμφέροντα (ή, πολύ περισσότερο, η θέσπιση άδικων νόμων για τους ίδιους λόγους) δεν προδίδει μόνο μια κοινωνία αρπακτικών, αλλά, πρωτίστως, μια κοινωνία ηλιθίων. (Ερωτήσεις όπως “σε ποια κοινωνία ο νόμος διασφάλισε την ιδανική συνύπαρξη” και “πότε η εφαρμογή του νόμου εξάλειψε την αδικία” κλπ, καλύτερα να αποφευχθούν γιατί μάλλον θα οδηγήσουν σε δυσάρεστα αδιέξοδα. Το σίγουρο είναι ότι μόνο σε κοινωνίες ηλιθίων, η ηλιθιότητα αποτελεί κοινωνικό πρότυπο). Όμως ο Αριστοτέλης δεν αναφέρεται σε κάτι τέτοιο. Ο Αριστοτέλης αναφέρεται σε μια κατάσταση ιδανικής θέσπισης και εφαρμογής των νόμων. Δηλαδή σε μια κατάσταση συνειδητοποιημένων πολιτών. Γι’ αυτό ο νόμος δε χρειάζεται να επιβραβεύει όλους αυτούς που πρόσφεραν κάτι ιδιαιτέρως χρήσιμο στην πόλη. Γιατί η πόλη είναι η προέκταση του εαυτού τους. Και βέβαια, ο Αριστοτέλης δεν επικροτεί μια κοινωνία απάθειας ή αγνωμοσύνης. Η προσφορά του καθενός οφείλει να αναγνωρίζεται. Όμως η αναγνώριση και ο κοινωνικός σεβασμός ως ένδειξη παραδοχής της προσφοράς κάποιου δεν έχει να κάνει με το νόμο. Έχει να κάνει με τις πεποιθήσεις και τις αξίες των ανθρώπων. Ο καθένας μπορεί να τιμά και να επικρίνει όποιον θέλει.\nΌμως, η αδιαπραγμάτευτη σημασία του νόμου για την ύπαρξη της κοινωνίας δεν μπορεί παρά να οδηγήσει και στο αδιαπραγμάτευτο της ισχύος που πρέπει να έχει. Η ισχύς του νόμου, που οφείλει να είναι απαράβατος, δεν εξασφαλίζεται μόνο με την αντίληψη της ισονομίας ή της σωστής εφαρμογής του κλπ, αλλά (κυρίως) με τον ίδιο το σεβασμό που προκαλεί στους πολίτες. Κι εδώ δε μιλάμε για το σεβασμό που επιτυγχάνεται δια του φόβου. Εδώ μιλάμε για το σεβασμό που εμπνέει η εμπιστοσύνη της νηφάλιας κρίσης ως μέσο επίλυσης όλων των διαφορών. Και καθώς η κοινωνία εξελίσσεται, δεν υπάρχει τίποτε πιο λογικό απ’ το να εξελίσσονται και οι νόμοι που την καθορίζουν. Οι παρωχημένοι νόμοι δεν είναι παρά η οπισθοδρόμηση που αδυνατεί να προσαρμοστεί στις εξελίξεις. Η μετατροπή του νόμου σε τροχοπέδη των εξελίξεων είναι η αρχή της απαξίωσής του. Είναι η στιγμή που ο νομοθέτης δεν εθίζει σωστά τους πολίτες και γι’ αυτό αποτυγχάνει: «Όσον αφορά λοιπόν τις άλλες επιστήμες, η μεταβολή αποδείχθηκε επωφελής. Αυτό ισχύει π. χ. για την Ιατρική, όταν ήρθε σε ρήξη με την παράδοσή της, για τη Γυμναστική και για όλες γενικά τις τέχνες και δεξιότητες, και προφανώς πρέπει να ισχύει το ίδιο και για την Πολιτική, αφού και αυτή πρέπει να καταταχθεί σ’ αυτές. Θα μπορούσε κανείς να ισχυριστεί ότι απόδειξη περί αυτού αποτελούν τα ίδια τα γεγονότα……………… Είναι πιθανόν οι πρώτοι άνθρωποι, είτε γεννήθηκαν από τη γη είτε διασώθηκαν από κάποια καταστροφή, να ήταν όμοιοι με τους σημερινούς τυχαίους και ανόητους, όπως λέγεται και για τους ανθρώπους που γεννήθηκαν από τη γη. Γι’ αυτό είναι παράλογο να μένουμε προσκολλημένοι στις αντιλήψεις τους». (σελ. 415 – 417).\nΞεκαθαρίζοντας ότι ο Αριστοτέλης δεν τάσσεται συλλήβδην κατά της παράδοσης, καθίσταται σαφές ότι προσπαθεί να καταδείξει με νηφαλιότητα τη σημασία της διαχείρισης των νόμων. Και η προσκόλληση στο παρελθόν, που κατά βάση εξιδανικεύεται, δεν αποτελεί νηφάλια προσέγγιση. Η αντίληψη της άκαμπτης νομοθεσίας δεν έχει άλλη επιλογή απ’ το να οδηγήσει το νόμο σε σύγκρουση με τις κοινωνικές ανάγκες. Ο νόμος οφείλει να βρίσκεται σε διαρκή διαλεκτική σχέση με την κοινωνία. Πρέπει να την καθορίζει και ταυτόχρονα να καθορίζεται από αυτή. Πρέπει να διαισθάνεται τις ανάγκες της προτού εκείνες τον ξεπεράσουν. Κι αυτή είναι η έννοια του νόμου που υπηρετεί την κοινωνία. Αλίμονο αν ο νόμος από υπηρέτης γίνει τύραννος. Θα βρεθεί μπροστά στην πιο κραυγαλέα αποτυχία.\nΑπό την άλλη όμως, όσο κι αν είναι δεδομένη η ανάγκη της προσαρμογής του νόμου στα εκάστοτε νέα δεδομένα, το ζήτημα των νομοθετικών αλλαγών δεν είναι καθόλου αυτονόητο: «Όταν όμως δούμε τα πράγματα από άλλη σκοπιά, θα φανεί ότι αυτό θα πρέπει να γίνεται με μεγάλη προσοχή. Διότι, όταν η βελτίωση είναι ασήμαντη, και βεβαίως ο εθισμός στην εύκολη κατάργηση των νόμων κακός, είναι φανερό ότι πρέπει να ανεχόμαστε μερικές αδυναμίες των νόμων και των αρχόντων. Διότι το όφελος εκείνου που θα επιφέρει την αλλαγή θα είναι μικρότερο από τη βλάβη που θα του προξενήσει ο εθισμός στην απείθεια έναντι των αρχόντων. Άστοχη είναι και η παραβολή της πολιτικής με τις τέχνες. Διότι η μεταβολή στις τέχνες και η αλλαγή των νόμων είναι πράγματα διαφορετικά. Διότι η υπακοή στο νόμο θεμελιώνεται αποκλειστικά με τη δύναμη της συνήθειας……. Γι’ αυτό η ευκολία στη μεταβολή από τους υπάρχοντες νόμους σε άλλους καινούργιους είναι δυνατό να εξασθενήσει τη δύναμη του νόμου». (σελ. 417 – 419).\nΗ ισχύς του νόμου εξασφαλίζεται από την εμπιστοσύνη των πολιτών και δεν υπάρχει ασφαλέστερος δρόμος για την εμπιστοσύνη από τη σταθερότητα. Ο νόμος οφείλει να αλλάζει προσαρμοζόμενος στις αλλαγές της κοινωνίας. Όμως οι αλλαγές στις κοινωνικές δομές που χρήζουν νομοθετικής μεταρρύθμισης γίνονται αργά και σταθερά. Ο νόμος, που παρακολουθεί τις εξελίξεις, δεν έχει άλλη επιλογή απ’ το ν’ αλλάζει με τους ίδιους ρυθμούς. Όσο κι αν λέμε ότι στη σύγχρονη εποχή η κοινωνία αλλάζει ραγδαία, είναι αδύνατο να δικαιολογηθούν τόσες νομοθετικές αλλαγές. (Το παράδειγμα της παιδείας είναι πολύ χαρακτηριστικό. Τι το απρόβλεπτο έχει γίνει στην εκπαίδευση και αλλάζει το πλαίσιο χρονιά παρά χρονιά; Πώς μπορούν να δικαιολογηθούν οι ρυθμίσεις επί ρυθμίσεων;) Οι διαρκείς νομοθετικές αλλαγές, πέρα από τη σύγχυση που προκαλούν, προσβάλλουν θανάσιμα και το κύρος του νόμου. Γιατί γεννούν την καχυποψία. Γιατί, αυτό που μένει, είναι ή η ανικανότητα του νομοθέτη να θεσπίσει ένα νόμο που θα διευθετήσει την κατάσταση ή – ακόμα χειρότερα – η υποψία των συμφεροντολογικών μαγειρεμάτων που διαρκώς αναπροσαρμόζονται. Όλες οι εκδοχές συγκλίνουν στην απαξίωση του νόμου. Είναι μοιραίο, η νομοθεσία που αλλάζει διαρκώς να απαξιώνεται. Γιατί αυτοαναιρείται. Κι αυτή είναι η απαρχή της δυσαρέσκειας. Όμως όταν ο νόμος χάσει τη δυναμική του στην κοινωνία, μετά ο καθείς νιώθει δικαίωση καταπατώντας τον με την πρώτη ευκαιρία. Κι αυτός είναι ο ορισμός της νομοθετικής αποτυχίας.\nΑριστοτέλης: «Πολιτικά», τόμος 1ος, μετάφραση Δημήτρης Παπαδής, εκδόσεις ΖΗΤΡΟΣ, Θεσσαλονίκη 2006\n(Εμφανίστηκε 856 φορές, 1 εμφανίσεις σήμερα)\nΕτικέτες ΑριστοτέληςΑρχαία ΕλλάδαΘανάσης Μπαντές\n11 Δεκεμβρίου 2014Ο Αριστοτέλης και το πολίτευμα της Σπάρτης (0)\n9 Ιανουαρίου 2015Ο Αριστοτέλης, η Καρχηδόνα και η έννοια του άριστου (0)\n30 Ιανουαρίου 2015Ο Αριστοτέλης, η πόλη και οι πολίτες (0)\n6 Νοεμβρίου 2014Ο Αριστοτέλης και το ζήτημα της ιδιοκτησίας (3)\n3 Ιανουαρίου 2015Ο Αριστοτέλης και το πολίτευμα της Κρήτης (1)\nPingback: Ο Αριστοτέλης και η έννοια του νόμου | Ένωση Μακεδόνων Κέρκυρας\nGEORGE 22 Νοεμβρίου 2014 at 19:29\nΘανάση πάρα πολύ σαφές και κατανοητό, όπως ταιριάζει στον Αριστοτέλη\nPingback: Ο Σωκράτης, οι Νόμοι και η Ισχύς του Κράτους – Ερανιστής\nPingback: Ο Αριστ&omicro…\nΓράψτε δωρεάν εδώ το email σας\nΟ Ερανιστής σε «αργία» λόγω Maintenance\nΣτηρίξτε οικονομικά τον Ερανιστή!\nΙστορία της Κοζάνης. Πρώτοι συνοικισμοί. Άποικοι από την Ήπειρο. Ένωση των συνοικισμών\nΗ εταίρα στην αρχαιότητα – σχεδόν ανεκδοτολογικές ιστορίες (μέρος γ´)\nΟ Σωκράτης και ο Πρωταγόρας για το διδακτό της αρετής\nΕλληνικές παροιμίες στο διαδίκτυο\n1ο Φεστιβάλ Παραδοσιακού Παιχνιδιού στο Λιβαδερό Κοζάνης – 4, 5, 6 Ιουνίου 2015\nΚατεβάστε δωρεάν 1200 βιβλία (PDF) για την τέχνη και την ιστορία, από το Μητροπολιτικό…\nΟ Θουκυδίδης, ο Αλκιβιάδης και η πεμπτουσία της δόλιας πολιτικής\n1821 Titania Matina Αριστοτέλης Αρχαία Ελλάδα Βασίλης Ραφαηλίδης Βιβλία Βυζάντιο Γιάννης Κ. Αικατερινάρης Γιάννης Καλαϊτζής Γιάννης Σιατούφης Γλώσσα ΔΝΤ Δημήτρης Τζήκας ΕΡΤ Εκπαίδευση Ερανιστής Εργασία Ευθύμης Τσιλικίδης Ευρώπη Θανάσης Μπαντές Θεωρία Θουκυδίδης Ιστορία της Κοζάνης Κοζάνη Κωνσταντίνος Σαπαρδάνης Μανόλης Πλούσος Νεοελληνική ιστορία Οικολογία Παναγιώτης Κονδύλης Παναγιώτης Λιούφης Πλάτων Ποίηση Πόλεμος Σωκράτης Φώτης Μπατσίλας Χρήστος Μπαρμπαγιαννίδης θρησκεία κινήματα κινηματογράφος υγεία φασισμός χιούμορ χούντα χρόνος ψυχολογία\nΑναγνώστρια και αναγνώστη, το κείμενο ζει όταν διαβάζεται· αν σου άρεσε, κοινοποίησε το!\nShare on facebookShare on twitterShare on emailShare on pinterest_shareMore Sharing Services27\n«Αν έχασα τη ζωή μου είναι γιατί πάντα είχα μιαν άλλη ηλικία από την αληθινή και τώρα –πια τα ‘χω μπερδέψει, δεν ξέρω αν βρίσκομαι στο τέλος ή στην αρχή, αν πρέπει να φύγω ή να ξαναγυρίσω και ποιό δρόμο να πάρω και να πάω που; Εξάλλου, σκοτείνιασε και τα σκυλιά γαβγίζουν, σταματώντας τους περαστικούς στα σύνορα του ανείπωτου.» (Τάσος Λειβαδίτης – Σούρουπο)\nΚανάλια ροής RSS\nΕκδήλωση στον Αδάμαντα Μήλου\ngeorge: Θανάση πολύ καλό τα λέει όλα για το μεγάλο στοχαστή george…\nΦΙΝΟΣ: ακριβως επειδή το ποιος πρωτοφορεσε τη φουστανελα είν�…\nΑναστάσιος: Είσαι ωραίος ρε φίλε …\nΕρανιστής: Ανέβασα το αρχείο, σε νέο σύνδεσμο, ελπίζω να κατεβαίνε…\ncosmel: Λ. Σταυριανός – Ιστορία του ανθρώπινου γένους -Το βιβλ�…\nCopyright © 2015 — Ερανιστής. All Rights Reserved\nΕΣΣΕΤ' ΗΜΑΡ. ΣΥΝΟΜΟΣΠΟΝΔΙΑ "Ε" ΣΜΗΝΟΥΣ 13 ΓΑΛΑΞΙΩΝ ΤΗΣ ΑΝΔΡΟΜΕΔΑΣ


Λαμπαδα Γαμου Ορθογωνιο Με Κηροστατη 28Χ7Χ140 Εκατ. - Σετ - Κωδ 305137-407118\nΑρχική/Γάμος/Λαμπάδες γάμου/Κηροστάτες Γάμου/Λαμπαδα Γαμου Ορθογωνιο Με Κηροστατη 28Χ7Χ140 Εκατ. - Σετ - Κωδ 305137-407118\n77 του 83\nΛΑΜΠΑΔΑ ΓΑΜΟΥ ΟΡΘΟΓΩΝΙΟ ΜΕ ΚΗΡΟΣΤΑΤΗ 28Χ7Χ140 ΕΚΑΤ.\nΔιάσταση: 28X7X140 cm


Τσάκας: «Το Πάσχα στην Ελλάδα για υπογραφές οι επενδυτές» | Onsports.gr\nhome ΠοδόσφαιροSuper LeagueΤσάκας: «Το Πάσχα στην Ελλάδα για υπογραφές οι επενδυτές» Κοινοποιήστε\nΤσάκας: «Το Πάσχα στην Ελλάδα για υπογραφές οι επενδυτές»\tΣυντάκτης: Onsports team\nΔημοσίευση: Τρίτη, 27 Μαρτίου 2012 15.59\nΗ «Ανάσταση» του Παναθηναϊκού θα έρθει το Πάσχα σύμφωνα με τα όσα δήλωσε ο Βλάσης Τσάκας, ο οποίος υποστήριξε ότι τότε θα αφιχθούν στη χώρα μας οι επενδυτές για τις τελικές υπογραφές.\tΟ Τσάκας μίλησε στον NovaΣπορFM και αφού έδωσε τη δική του εξήγηση για την καθυστέρηση στην απόκτηση του πλειοψηφικού πακέτου των μετοχών της ΠΑΕ Παναθηναϊκός, τόνισε κατηγορηματικά ότι ο σύλλογος θα αλλάξει χέρια σύντομα, καθώς οι επενδυτές θα έρθουν στη χώρα μας το Πάσχα για τις τελικές υπογραφές με την πλευρά Βαρδινογιάννη. «Εμείς ως οφείλαμε στείλαμε εγκαίρως το bank commitment το οποίο δεν είναι υπόσχεση που δίνει ο Βλάσης, αλλά ένα επίσημο χαρτί μιας τράπεζας προς μία άλλη για λογαριασμό των ενδιαφερόμενων. Τα 15 εκατομμύρια μπορούσαν να είναι στη διάθεση του Παναθηναϊκού εδώ και μέρες, αλλά δεν έγινε αποδεκτό εξ ολοκλήρου αυτό που έλεγε το commitment. Ο κ. Βαρδινογιάννης ζητά κάποια πράγματα τα οποία προσπαθούμε να ικανοποιήσουμε. Δεν φταίω εγώ για το ότι υπάρχει διαφορετικός τρόπος και χρόνος σκέψης στην Ελλάδα και στη Σαουδική Αραβία», ισχυρίστηκε αρχικά ο Τσάκας και απαντώντας σε ερώτηση σχετικά με την τεράστια καθυστέρηση που παρατηρείται στην υπόθεση, δήλωσε ότι «για ένα τέτοιο deal και κάτω από αυτές τις συνθήκες για τον Παναθηναϊκό και τη χώρα, δεν θεωρώ τους επτά μήνες μεγάλο διάστημα. Αν κάποιοι μπορούσαν να το κάνουν γρηγορότερα, ας το έκαναν».\nΟσο για την επίθεση που εξαπέλυσε εναντίον του ο Ανδρέας Βγενόπουλος σε σημερινή του ανακοίνωση, ο Τσάκας αρκέστηκε να δηλώσει ότι «δεν ξέρω αν ο κ. Βγενόπουλος κρίνει εξ ιδίων τα αλλότρια».\tΚατηγορία: Super League\n3 σχόλια\tΤετάρτη, 28 Μαρτίου 2012 15:12\nΣυντάχθηκε από\tΓιώργος Βάζελος\tΤρέμετε γαυράκια, θά 'ρθει ο Τσάκας και θ' αποκτήσει πρόσωπο ο Παθαναϊκός μας\nΤρίτη, 27 Μαρτίου 2012 17:51\nΣυντάχθηκε από\tCorbin\tΔεν είμαι Παναθηναικός, αλλά έχει καταντήσει αηδία να εμπαίζετε αυτή η ιστορία με τον Τσάκα.\nΑποδείχτηκε πολλάκις ότι είναι απατεώνας. Γιατί του δίνετε βήμα; Πόσοι φελλοί πρέπει πια να επιπλεύσουν σ' αυτή τη χώρα για να ζήσετε εσείς τα ΜΜΕ;\nΤρίτη, 27 Μαρτίου 2012 16:56\nΣυντάχθηκε από\tΑ.Ν.\tΣας παρακαλούμε πολύ, ΣΤΑΜΑΤΕΙΣΤΕ να δημοσιεύετε δηλώσεις αυτού του κυρίου. Υπάρχουν και όρια στη γελοιότητα.\nΕμπαίζεται η νοημοσύνη μας και ευτελίζεται η σοβαρότητα κάθε ενημερωτικού μέσου...